open-index/open-wikipedia-markdown huggingface dataset:
అంగ్ లీ

**అంగ్ లీ** తైవానీస్ సినిమా దర్శకుడు, నిర్మాత,రచయిత. తన సినీ జీవితంలో అంతర్జాతీయ విమర్శనాత్మక, ప్రజాదరణ పొందిన ప్రశంసలను అందుకున్నాడు.

## జననం
అంగ్ లీ 1954, అక్టోబరు 23న తైవాన్‌లోని దక్షిణ వ్యవసాయ కౌంటీ అయిన పింగ్‌టుంగ్,  చౌచౌలో ఉన్న రిపబ్లిక్ ఆఫ్ చైనా ఆర్మ్‌డ్ ఫోర్సెస్‌లోని మిలిటరీ డిపెండెంట్స్ గ్రామంలో వైషెంగ్రెన్ కుటుంబంలో జన్మించాడు.

## సినిమారంగం
లీ తొలినాళ్ళలో  తీసిన *పుషింగ్ హ్యాండ్స్* (1991), *ది వెడ్డింగ్ బాంక్వెట్* (1993), *ఈట్ డ్రింక్ మ్యాన్ వుమన్* (1994) సినిమాలకు దర్శకత్వం వహించాడు. మూడు సినిమాలను అనధికారికంగా "*ఫాదర్ నోస్ బెస్ట్*" త్రయం అని పిలుస్తారు. ఈ సినిమాలు అతని స్వస్థలమైన తైవాన్‌లో, అంతర్జాతీయంగా విమర్శకుల విజయం సాధించాయి. 1995లో కాస్ట్యూమ్ డ్రామా *సెన్స్ అండ్ సెన్సిబిలిటీ* అనే మొదటి పూర్తి ఆంగ్ల భాషా సినిమాను తీశాడు. 1997లో *ది ఐస్ స్టార్మ్*, 1999లో *రైడ్ విత్ ది డెవిల్*, 2000లో *క్రౌచింగ్ టైగర్, హిడెన్ డ్రాగన్*, 2003లో *హల్క్*, 2005లో *బ్రోక్‌బ్యాక్ మౌంటైన్* (2005), 2007లో*లస్ట్, కాషన్*, 2012లో *[[లైఫ్ అఫ్ పై|లైఫ్ ఆఫ్ పై]]* మొదలైన సినిమాలకు దర్శకత్వం వహించాడు.

## సినిమాలు

లీ కమర్షియల్ *ఛోసెన్* (2001)కి కూడా దర్శకత్వం వహించాడు.

**నటించినవి**

## అవార్డులు
దర్శకుడిగా తొమ్మిది అకాడమీ అవార్డులకు నామినేట్ అయిన లీ, అందులో మూడు అవార్డులను గెలుచుకున్నాడు. ఉత్తమ విదేశీ భాషా చిత్రం విభాగంలో*క్రౌచింగ్ టైగర్ హిడెన్ డ్రాగన్*, *బ్రోక్‌బ్యాక్ మౌంటైన్*, *లైఫ్ ఆఫ్ పై* సినిమాలకు ఉత్తమ దర్శకుడిగా అకాడమీ అవార్డులు అందుకున్నాడు. బహుమతిని గెలుచుకున్న మొదటి శ్వేతజాతీయేతర దర్శకుడిగా నిలిచాడు. *ది వెడ్డింగ్ బాంకెట్*, *సెన్స్ అండ్ సెన్సిబిలిటీ* పినిమాలకు బెర్లిన్ ఇంటర్నేషనల్ ఫిల్మ్ ఫెస్టివల్‌లో గోల్డెన్ బేర్‌ను గెలుచుకున్నాడు. *బ్రోక్‌బ్యాక్ మౌంటైన్*, *లస్ట్ కాషన్* సినిమాలకు వెనిస్ ఫిల్మ్ ఫెస్టివల్‌లో గోల్డెన్ లయన్‌ని గెలుచుకున్నాడు. గోల్డెన్ లయన్‌ని రెండుసార్లు గెలుచుకున్న నలుగురు దర్శకులలో లీ ఒకడు. రెండుసార్లు గోల్డెన్ బేర్‌ను అందుకున్న ఏకైక చిత్ర దర్శకుడిగా నిలిచాడు. లీకి డైరెక్టర్స్ గిల్డ్ ఆఫ్ అమెరికా అవార్డ్స్, గోల్డెన్ గ్లోబ్స్, బ్రిటీష్ అకాడమీ ఫిల్మ్ అవార్డ్స్ అవార్డులు కూడా లభించాయి. తైవాన్ ప్రభుత్వం అందించే రెండవ అత్యున్నత పౌర పురస్కారమైన ఆర్డర్ ఆఫ్ బ్రిలియంట్ స్టార్‌ని కూడా అందుకున్నారు.

2003లో *ది గార్డియన్స్* 40 మంది ఉత్తమ దర్శకులలో లీ 27వ స్థానంలో నిలిచాడు. 2007 ఆగస్టులో *టోటల్ ఫిల్మ్* మ్యాగజైన్ పోల్‌లో లీ ఆల్ టైమ్ 41వ గొప్ప దర్శకుడిగా ఎంపికయ్యాడు. 2012లో ఫ్రెంచ్ ప్రభుత్వం నుండి  ఫ్రెంచ్ ఆర్డర్ డెస్ ఆర్ట్స్ ఎట్ డెస్ లెటర్స్  నైట్ ఆఫ్ ది అవార్డులను కూడా అందుకున్నాడు. 2021లో నైట్ ఆఫ్ ది ఫ్రెంచ్ లెజియన్ ఆఫ్ హానర్ 2020లో అతను బ్రిటీష్ సినిమాకి అత్యుత్తమ విరాళాల కోసం బ్రిటీష్ ఫిల్మ్ ఫెలోషిప్‌ను అందుకున్నాడు.

2021 నవంబరు 30న లీ తైవాన్ ప్రెసిడెంట్ త్సాయ్ ఇంగ్-వెన్ నుండి ఆర్ట్స్ అండ్ కల్చర్ విభాగంలో ప్రెసిడెన్షియల్ కల్చర్ అవార్డును అందుకున్నారు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1954 జననాలు
వర్గం:సినిమా దర్శకులు
వర్గం:సినిమా నిర్మాతలు
వర్గం:సినిమా రచయితలు
వర్గం:సినిమా నటులు
వర్గం:అకాడమీ అవార్డు విజేతలు
అహ్వా (గుజరాత్)

**అహ్వా (పట్టణం)** భారతదేశం, గుజరాత్ రాష్ట్రం, డాంగ్ జిల్లా లోని పట్టణం. ఇది జిల్లా ప్రధాన కార్యాలయం. ఇది సముద్ర మట్టానికి దాదాపు 1800 అడుగుల (549 మీ) ఎత్తులో ఉంది. ఇది గిరిజనులు నివసించే జిల్లా. ఈ జిల్లా మొత్తం దట్టమైన అడవితో నిండిన కొండ ప్రాంతం. ఇక్కడి తిరిగే విషపూరితమైన పాములను ఇంజెక్షన్ల తయారీ కోసం బొంబాయిలోని హాఫ్‌కిన్ ఇన్‌స్టిట్యూట్‌కి పంపుతారు. 1857కు ముందు జేమ్స్ ఔట్‌రామ్ ద్వారా అహ్వా పట్టణం, డాంగ్ జిల్లాకు ప్రధాన కార్యాలయంగాఎంపిక చేయబడింది.

గొండాల్విహిర్, చంఖాల్, బోర్ఖాల్, భవందగడ్, వసుర్నా అహ్వాలోని కొన్ని ప్రాంతాలు. అహ్వా చుట్టూ ఉత్తరం వైపు డాంగ్ తాలూకా, దక్షిణం వైపు సుర్గాన తాలూకా, పశ్చిమాన వంశదా తాలూకా, దక్షిణం వైపు కల్వాన్ తాలూకా ఉన్నాయి. సోంగాధ్, వ్యారా, సతానా, ధరంపూర్, భారతదేశం అహ్వాకు సమీపంలోని నగరాలు. గుజరాతీ ఇక్కడ స్థానిక భాష.

## జనాభా గణాంకాలు
అహ్వా అనేది డాంగ్ జిల్లాలోని ది డాంగ్ తాలూకాలో ఉన్న ఒక జనాభా లెక్కల పట్టణం. 2011 జనాభా లెక్కల ప్రకారం, అహ్వా నగరంలో మొత్తం 3,071 కుటుంబాలు నివసిస్తున్నాయి. అహ్వా పట్టణ మొత్తం జనాభా 15,004 అందులో 7,677 మంది పురుషులు కాగా, 7,327 మంది స్త్రీలు ఉన్నారు. కాబట్టి అహ్వా  సగటు లింగ ప్రతి 1000 మంది పురుషులకు 954 మంది స్త్రీలు ఉన్నారు. అహ్వా నగరంలోని మొత్తం జనాభాలో 0-6 సంవత్సరాల వయస్సు లోపు గల పిల్లల జనాభా 1722. ఇది మొత్తం జనాభాలో 11% ఉంది. 0-6 సంవత్సరాల మధ్య 909 మంది మగ పిల్లలు ఉండగా,  813 మంది ఆడ పిల్లలు ఉన్నారు. అందువల్ల 2011 జనాభా లెక్కల ప్రకారం అహ్వా పిల్లల లింగ నిష్పత్తి ప్రతి 1000 మంది మగ పిల్లలకు, 894 మంది బాలికలు ఉన్నారు, ఇది పట్టణ మొత్తం సగటు లింగ నిష్పత్తి (954) కంటే తక్కువ. 2011 జనాభా లెక్కల ప్రకారం, అహ్వా అక్షరాస్యత రేటు 90.4%. దీనిని డాంగ్ జిల్లా అక్షరాస్యత రేటు 75.2%తో పోలిస్తే, అహ్వా అధిక అక్షరాస్యతను కలిగి ఉంది. అహ్వాలో పురుషుల అక్షరాస్యత రేటు 94.25% ఉఁడగా, స్త్రీల అక్షరాస్యత రేటు 86.38% ఉంది.

## మతం ప్రకారం పట్టణ జనాభా
హిందువులు 82.78% ,  ముస్లింలు 8.02% , క్రిస్టియన్ 8.67% , సిక్కులు 0.05% , బౌద్ధులు 0.08% , జైనులు 0.12% , ఇతరులు 0.20% మంది  ఉండగా, మతం పాటించనివారు 0.09% మంది ఉన్నారు.

## ఇది కూడ చూడు

* డాంగ్ జిల్లా

## ప్రస్తావనలు


## వెలుపలి లంకెలు

వర్గం:డాంగ్ జిల్లా
ఇతి త్యాగి

**ఇతి త్యాగి** ఒక భారతీయ డిజైనర్, సోషల్ ఎంటర్ ప్రెన్యూర్. 2015 లో, ఆమె క్రాఫ్ట్ విలేజ్ను ఏర్పాటు చేసింది, ఇది హస్తకళలను తయారు చేసే కళాకారులను కొనుగోలుదారులు, పోషకులతో నేరుగా అనుసంధానించడానికి లక్ష్యంగా పెట్టుకుంది. మహిళా సాధికారత కోసం ఆమె చేసిన కృషికి గుర్తింపుగా 2018 నారీ శక్తి పురస్కార్ లభించింది.

## ప్రారంభ జీవితం
ఇతి త్యాగి నేషనల్ ఇనిస్టిట్యూట్ ఆఫ్ ఫ్యాషన్ టెక్నాలజీలో ఫ్యాషన్ డిజైన్, క్లాతింగ్ టెక్నాలజీని అభ్యసించింది.  ఆ తర్వాత లండన్‌లోని కెఎల్‌సి స్కూల్ ఆఫ్ డిజైన్‌లో ఇంటీరియర్ డిజైన్‌ను అభ్యసించింది. 

## కెరీర్
త్యాగి మెటల్ వర్క్, చెక్కపని, గ్లాస్బ్లోయింగ్, ఎంబ్రాయిడరీ రంగాలలో డిజైనర్, స్థిరమైన అభివృద్ధిపై కూడా ఆసక్తి కలిగి ఉన్నారు. 2017, 2018 లో ఆమె పని సిమెంట్ వాడకం చుట్టూ కేంద్రీకృతమైన రెండు క్రాఫ్ట్ బెటన్ లగ్జరీ కలెక్షన్లలో ప్రదర్శించబడింది.  దీని ఫలితంగా క్రాఫ్ట్ బెటన్ యొక్క ఢిల్లీ గ్యాలరీ కోసం వస్తువులను తయారు చేసే ఉత్పత్తిదారులను సోర్స్ చేయడానికి 2020 భాగస్వామ్యం ఏర్పడింది. 2019లో లూయిస్ క్వింజ్ స్టైల్లో సిమెంట్తో తయారు చేసిన టేబుల్ ను ప్రదర్శించారు. నేషనల్ ఇన్ స్టిట్యూట్ ఆఫ్ డిజైన్, ఎంటర్ ప్రెన్యూర్ షిప్ డెవలప్ మెంట్ ఇన్ స్టిట్యూట్ లలో పనిచేసింది.

హస్తకళలు తయారుచేసే వ్యక్తులను కొనుగోలుదారులతో నేరుగా సంప్రదించడం, తద్వారా గ్రామీణ కళాకారులు పట్టణ పోషకులను కలుసుకోవడానికి సహాయపడటం లక్ష్యంగా ఆమె 2015 లో తన భర్త సోమేష్ సింగ్తో కలిసి క్రాఫ్ట్ విలేజ్ అనే సామాజిక సంస్థను ప్రారంభించింది. ఇండియా క్రాఫ్ట్ వీక్, ఇంటర్నేషనల్ క్రాఫ్ట్ డే, ఇంటర్నేషనల్ క్రాఫ్ట్ అవార్డ్స్ కూడా ఏర్పాటు చేసింది. భారతీయ హస్తకళల పరిశ్రమ 2024 సంవత్సరం నాటికి 60 బిలియన్ డాలర్ల విలువైనదిగా అంచనా వేయబడింది, 2018-2019 ఆర్థిక సంవత్సరంలో క్రాఫ్ట్ విలేజ్ ఆదాయం ₹ 26,700,000 (2020 లో ₹ 28,189,701 కు సమానం). క్రాఫ్ట్ విలేజ్ ద్వారా, త్యాగి బాలకట్టి, ఫిరోజాబాద్, కచ్, మొరాదాబాద్, సహారన్పూర్ నుండి హస్తకళల కార్మికులకు శిక్షణ ఇచ్చింది.

కోవిడ్-19 మహమ్మారి సమయంలో, త్యాగి ఆరోగ్య నిపుణుల కోసం సిమెంట్ ఫ్యాబ్రిక్ పర్సనల్ ప్రొటెక్టివ్ ఎక్విప్మెంట్ (పిపిఇ) సూట్లను రూపొందించారు, ఇవి 50% సహజ, 50% సింథటిక్ పదార్థాలతో తయారు చేయబడ్డాయి. సాధారణ సూట్లు 100% సింథటిక్ కాబట్టి, ఈ సూట్లను పారవేసినప్పుడు తక్కువ పర్యావరణ ప్రభావాన్ని కలిగి ఉంటాయి. ఇండియా క్రాఫ్ట్ వీక్ మూడవ ఎడిషన్ 2020 కోసం ఆన్లైన్లో జరిగింది.

2021 లో ఇండియన్ క్రాఫ్ట్ వీక్ న్యూఢిల్లీలోని బ్రిటిష్ కౌన్సిల్ భవనం, బికనీర్ హౌస్లో వ్యక్తిగత కార్యక్రమంగా తిరిగి వచ్చింది. బ్రిటీష్ కౌన్సిల్ భాగస్వామ్యంతో దీన్ని ఏర్పాటు చేశారు. 

## జంతు హక్కులు
పెంపుడు జంతువులు, వాటి యజమానుల హక్కులను ప్రోత్సహించే పెట్ పేరెంట్స్ అసోసియేషన్ అనే గ్రూపును త్యాగి స్థాపించింది. గురుగ్రామ్, న్యూఢిల్లీలో నివసిస్తున్న కుక్కల యజమానిగా తనకు ఎదురైన అనుభవాలు ఆమెకు స్ఫూర్తినిచ్చాయి. ఈ సమూహం వీధి కుక్కలను సంరక్షిస్తుంది, జంతు సంక్షేమాన్ని ప్రోత్సహిస్తుంది, రెసిడెంట్ వెల్ఫేర్ అసోసియేషన్లతో విభేదాలలో యజమానులకు ప్రాతినిధ్యం వహిస్తుంది.  

## అవార్డులు, గుర్తింపు
మహిళా సాధికారత కోసం ఆమె చేసిన కృషిని గుర్తించిన రాష్ట్రపతి రామ్నాథ్ కోవింద్ 2019లో అంతర్జాతీయ మహిళా దినోత్సవం సందర్భంగా త్యాగికి నారీ శక్తి పురస్కారం అందజేశారు.  అది అందుకున్న తరువాత ఆమె "ప్రతి స్త్రీ వారి షెల్స్ నుండి బయటకు రావాలని, మూస ధోరణిని విచ్ఛిన్నం చేయాలని నేను కోరుతున్నాను" అని చెప్పింది.

## మూలాలు

వర్గం:జీవిస్తున్న ప్రజలు
వర్గం:నారీశక్తి పురస్కార గ్రహీతలు
జంఖంభాలియా

**జంఖంభాలియా**, **ఖంభాలియా** అని కూడా పిలుస్తారు. ఇది భారతదేశంలోని గుజరాత్‌ రాష్ట్రం, దేవ్‌భూమి ద్వారక జిల్లా లోని పట్టణం. పురపాలకసంఘం హోదా ఉన్న పట్టణం. ద్వారక జిల్లా ప్రధాన కార్యాలయం, జిల్లాలో అతిపెద్ద పట్టణం. జంఖంభాలియా స్వచ్ఛమైన నెయ్యి నాణ్యతకు ప్రపంచవ్యాప్తంగా ప్రసిద్ధి చెందింది.

## చరిత్ర
ఎడమ|thumb| ద్వారకా ద్వారం
thumb|హజం పాడ సమీపంలో ఉన్న ప్రభుత్వ తాలూకా గ్రంథాలయం|ఎడమ
ఖంభాలియా పురాతన పట్టణం. ఈ ప్రాంతం వాఘేలా వంశం పాలించింది. నవానగర్‌కు చెందిన జామ్ షాహిబ్ దానిని వారి నుండి స్వాధీనం చేసుకున్నాడు. నవనగర్ మొఘల్ పాలనలో ఉన్నప్పుడు ఇది నవానగర్ రాష్ట్రానికి రాజధానిగా పనిచేసింది.పాత పట్టణం పటిష్టంగా ఉంది. అంతరాలలో బురుజులు ఉన్నాయి. ఇది 2000 సంవత్సరం నాటికి సుమారు 350 సంవత్సరాల క్రితం నిర్మించబడిందని నమ్ముతారు. నగరంలో నగర్ గేట్, పోర్ గేట్, జోధ్‌పూర్ గేట్, సలయ గేట్, ద్వారకా గేట్ అనే ఐదు ప్రధాన ద్వారాలు ఉన్నాయి.

పట్టణం లోని పురాతన దేవాలయాలలో రామనాథ్ ఆలయం , కామనాథ్ ఆలయం , ఆశాపురి మాతా ఆలయం, కళ్యాణ్ రాజాజీ ఆలయం , జడేశ్వర్ మహాదేవ్ ఆలయాలు ఉన్నాయి. ఇతర ముఖ్యమైన మత స్థలాలు మహాప్రభు *బేతక్,* అజ్మీర్ పీర్ దర్గా ఉన్నాయి.

## భౌగోళికం
ఖంభాలియా రైజింగ్ ప్రాంతంలో ఉంది. ఈ పట్టణం నెయ్యి, తేలి నదుల ఒడ్డున ఉంది.

## సంస్కృతి
నది ఒడ్డున ఉన్న రామనాథ్ ఆలయానికి సమీపంలో, శ్రావణ మాసం చివరి మూడు రోజులలో శిరుసరస్సు వద్ద వార్షికజాతర జరుగుతుంది.

## ఆర్థిక వ్యవస్థ
ఖంభాలియా ఇనుప పరికరాల తయారీ పరిశ్రమలకు ప్రసిద్ధి చెందింది. గుజరాత్ ఎస్సార్ పవర్ యాజమాన్యంలోని పవర్‌హౌస్ 2011లో స్థాపించబడింది.పట్టణ సమీపంలో అనేక చమురు మిల్లులు ఉన్నాయి. ఐవరీ గాజుల తయారీ పరిశ్రమ, నేత వస్త్రాలు తయారీ పరిశ్రమ ప్రధాన హస్తకళలు. నెయ్యి, పత్తి గింజలు, వేరుశెనగలు ప్రధాన వాణిజ్య వస్తువులు. ఎస్సార్ ఆయిల్ రిఫైనరీ, రిలయన్స్ రిఫైనరీ అనే ప్రధాన పెట్రోలియం శుద్ధి కర్మాగారాలు పట్టణానికి సమీపంలో ఉన్నాయి .

ప్రభుత్వ ఆసుపత్రి, పట్టణంలో అనేక పాఠశాలలు, పశువైద్యశాల, ప్రభుత్వ గ్రంథాలయం ఉన్నాయి.

## అనుసంధానం
ఖంభాలియా రైల్వే స్టేషన్ విరామ్‌గం-ఓఖా బ్రాడ్ గేజ్ లైన్‌లో ఉంది. దాని నుండి సలయ నౌకాశ్రయానికి ఒక శాఖ లైన్ ఉంది. ఈ పట్టణం గుజరాత్‌లోని అన్ని ప్రధాన నగరాలకు గుజరాత్ రాష్ట్ర రోడ్డు రవాణా సంస్థ ద్వారా అనుసంధానం ఉంది.

## ప్రస్తావనలు



## వెలుపలి లంకెలు

వర్గం:Coordinates on Wikidata
శిల్పా మంజునాథ్

**శిల్పా మంజునాథ్** దక్షిణ భారత చలనచిత్ర నటి.  ఆమె విజయ్ ఆంటోని సరసన తమిళంలో కాళీ (2018)లో తొలిసారిగా నటించింది. ఈ సినిమా తెలుగులో కాశి పేరుతో తెలుగులోనూ విడుదలైంది. ఆ తరువాత హరీష్ కళ్యాణ్ సరసన ఇస్పడే రాజవుం ఇధయ రాణియుమ్ (2019)లో నటించి ప్రసిద్ధిచెందింది.

## కెరీర్
ఆమె కన్నడ చలనచిత్ర పరిశ్రమలో ముంగారు మగ 2తో, మలయాళ చిత్రపరిశ్రమలో రోసాపూతో, తమిళ చలనచిత్రంలో కాళీతో అరంగేట్రం చేసింది.

## ఫిల్మోగ్రఫీ

## మూలాలు

వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:1992 జననాలు
ఛోటా ఉదయపూర్

**ఛోటా ఉదయపూర్,** భారతదేశం గుజరాత్ రాష్ట్రం లోని ఛోటా ఉదయపూర్ జిల్లా లోని ఒక పట్టణం, పురపాలకసంఘం. ఇది ఛోటా ఉదయపూర్ జిల్లాకు ప్రధానకార్యాలయం. ఛోటా ఉదయపూర్ నిజానికి భిల్ రాజుచే పాలించబడింది. కాలియా భిల్ సాశ.1484లో ఛోటా ఉదయపూర్ ను పాలించిన చివరి భిల్ రాజు.  ఛోటా ఉదయ్‌పూర్ పూర్వపు ఛోటా ఉదయపూర్ రాష్ట్రానికి రాజధాని. దీనిని 1743లో చంపానేర్‌కు చెందిన పటై రావల్ వంశస్థుడైన రావల్ ఉదేసిన్హ్జీ స్థాపించాడు. ఈ రాష్ట్రం రేవా కాంత్ నిర్వహణ కింద మొదటి తరగతి రాష్ట్రంగా ఉంది. ఇది 1948 మార్చి 10న భారతదేశ ఆధిపత్యంలో విలీనంచేయబడింది.

## పాలకులు (బిరుదు మహారాజా మహారావాల్)
thumb| ఛోటా ఉదయపూర్ రాష్ట్ర సైనికుల చిహ్నం.|ఎడమ|250x250px
* 1762 – 1771 అర్సిసిన్హ్జీ

* 1771 – 1777 హమీర్‌సిన్హ్జీ II
* 1777 – 1822 భీంసింహజీ
* 1822 - 1851 గుమాన్‌సిన్హ్జీ
* 1851 - 1881 జిట్సిన్హ్జీ
* 1881 - 1895 మోతిసిన్హ్జీ
* 1895 – 29 ఆగస్టు 1923 ఫతేసిన్హ్జీ (జ.1884 – మ.1923)
* 1923 ఆగస్టు 29 –1946 అక్టోబరు 15 నట్వర్‌సిన్హ్జీ ఫతేసిన్హ్జీ (జ.1906 – మ. 1946)
* 15 అక్టోబరు 1946 –1947 ఆగస్టు 15 వీరేంద్రసిన్హ్జీ (జ.1907- మ 2005 జూన్ 27)

## సంస్కృతి
కాళీ నికేతన్ (నహర్ మహల్) ప్యాలెస్, పూర్వపు రాజకుటుంబం వేసవి నివాసంగా నిర్మించాడు. ఇది ఛోటా ఉదయపూర్‌లోని ఒక ప్రముఖ స్మారక చిహ్నం. ఛోటా ఉదయపూర్ నగరం, చుట్టుపక్కల ఉన్న రథ్వాలకు ప్రసిద్ధి చెందింది. రథ్వాలు పిథోరా పెయింటింగ్‌కు ప్రసిద్ధి చెందారు. సాధారణంగా గ్రామ గృహాల గోడలపై వేస్తారు. ఛోటా ఉదయపూర్ గిరిజన సంగ్రహశాలలో గిరిజన కళాఖండాల పెద్ద సేకరణ ఉంది. అనేక గిరిజన కళాఖండాలు నగరం, సమీప గ్రామాలలో తయారు చేస్తారు. వాటిలో తలకు ధరించే *టోపీలు* వారపు సంతలలో అమ్మకానికి వస్తాయి.  

## మూలాలు


## వెలుపలి లంకెలు
త్రివిక్రమ దేవాలయం

**టెర్** టెంపుల్ అని కూడా పిలువబడే త్రివిక్రమ **దేవాలయం ,** మహారాష్ట్రలోని తేర్‌లో ఉన్న వామన (విష్ణువు అవతారం) దేవాలయం. హెన్రీ కౌసెన్స్ ,తరువాత చాలా మంది రచయితలు దీనిని మొదట బౌద్ధ దేవాలయం అని విశ్వసించారు, అయితే 1957లో ఎంఎస్ మేట్ ఈ అభిప్రాయాన్ని వివాదం చేశారు.

ఈ ఆలయం అసలైనది, ఇది మొదట్లో ఫ్రీ-స్టాండింగ్ అప్సిడల్ నిర్మాణంపై ఆధారపడి ఉంది, ఇప్పుడు భవనం వెనుక భాగంలో ఉంది, ఇది ప్రారంభ బౌద్ధ అప్సిడల్ *కైత్యగృహ* డిజైన్ల లక్షణం. సా.శ.పూ 30 - సా.స. 50 నాటి తాక్సిలాలోని సిర్కాప్‌లో కనుగొనబడిన గొప్ప అప్సిడల్ ఆలయానికి అప్సిడల్ నిర్మాణం సమకాలీనమైనదిగా కనిపిస్తుంది. ఇది సా.శ. 2వ లేదా 3వ శతాబ్దంలో శాతవాహనుల ఆధ్వర్యంలో నిర్మించబడి ఉండేది.

బాహ్య చదునైన పైకప్పు గల మండప నిర్మాణం బహుశా సా.శ. 6వ శతాబ్దపు నుండి మాత్రమే అదనంగా ఉంటుంది, ఈ ఆలయాన్ని హిందూ దేవాలయంగా మార్చారు. త్రివిక్రముని రాతి చిత్రం బహుశా ప్రారంభ చాళుక్యుల కాలం నాటిది. బౌద్ధ రాక్-కట్ ఆర్కిటెక్చర్‌లో కనిపించే మాదిరిగానే అప్సిడల్ టెంపుల్ ముందు భాగం చైత్య ఆర్చ్‌తో అలంకరించబడింది.    

చైత్య శైలిలో నిర్మించిన మరొక ప్రసిద్ధ హిందూ దేవాలయం, గుంటూరు జిల్లాలోని చేజర్లలో ఉన్న పల్లవుల కాలం నాటి కపోతేశ్వర దేవాలయం. కపోతేశ్వర దేవత వెనుక ఉన్న పురాణం మహాభారతంలోని సిబి కథ, ఇది సిబి జాతకంలో కూడా వస్తుంది  త్రివిక్రమ దేవాలయం మహారాష్ట్రలోని పురాతన కట్టడంగా పరిగణించబడుతుంది.      
## చిత్రమాలిక

Trivikram Temple Ter 2.jpg|center|thumb|120x120px|సైడ్ వ్యూ
Trivikram Temple Ter 3.jpg|center|thumb|120x120px|ఆలయ పై భాగం దృశ్యం
Trivikrama Temple plan.jpg|center|thumb|120x120px|త్రివిక్రమ దేవాలయం ప్రణాళిక, ఎత్తు.

## మూలాలు

## వెలుపలి లంకెలు

వర్గం:హిందూ దేవాలయాలు
తిరుక్కోయిలూరు శాసనసభ నియోజకవర్గం

**తిరుక్కోయిలూరు శాసనసభ నియోజకవర్గం** తమిళనాడు రాష్ట్రంలోని నియోజకవర్గాలలో ఒకటి. ఈ నియోజకవర్గం విళుపురం జిల్లా, విలుప్పురం లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు
### మద్రాస్ రాష్ట్రం

### తమిళనాడు రాష్ట్రం

## మూలాలు

వర్గం:తమిళనాడు శాసనసభ నియోజకవర్గాలు
ఇప్సితా బిస్వాస్

**ఇప్సితా బిశ్వాస్** భారతీయ టెర్మినల్ బాలిస్టిక్స్ శాస్త్రవేత్త. 2019 లో భారత సాయుధ దళాలు, పారామిలటరీ దళాలు, రక్షణ పరిశోధన, అభివృద్ధిలో మహిళా సాధికారతకు ఆమె చేసిన సేవలకు గాను భారతదేశపు అత్యున్నత పౌర పురస్కారం నారీశక్తి పురస్కారం లభించింది.

## జీవితము
బిశ్వాస్ కోల్‌కతాలో పుట్టి పెరిగింది.  ఆమె 1988లో జాదవ్‌పూర్ విశ్వవిద్యాలయం నుండి అప్లైడ్ మ్యాథమెటిక్స్‌లో పోస్ట్-గ్రాడ్యుయేట్ డిగ్రీని పూర్తి చేసింది.  ఆమె పోస్ట్-గ్రాడ్యుయేషన్ తర్వాత వెంటనే డిఫెన్స్ రీసెర్చ్ అండ్ డెవలప్‌మెంట్ ఆర్గనైజేషన్ (DRDO)లో ఉద్యోగం కోసం దరఖాస్తు చేసి, 1988లోనే ఎంపికైంది. ఆమె 1998లో డి.ఆర్.డి.ఓ ల్యాబ్ అయిన టెర్మినల్ బాలిస్టిక్స్ రీసెర్చ్ లాబొరేటరీ (TBRL)లో చేరింది, ఇప్పుడు ప్రయోగశాలలో మూడు విభాగాలకు నాయకత్వం వహిస్తోంది. 

ప్రాణాలను కాపాడే పరికరాలు, రక్షణ వ్యవస్థలు, బుల్లెట్లను మదింపు చేయడం ఆమె పని. 2016 లో, జమ్మూ కాశ్మీర్లో రద్దీ నియంత్రణ కోసం భారత పారామిలటరీ దళాలు ఉపయోగించే తక్కువ ప్రాణాంతక ప్లాస్టిక్ బుల్లెట్లను అభివృద్ధి చేసిన టిబిఆర్ఎల్ బృందానికి ఆమె నాయకత్వం వహించింది. ఈ ప్లాస్టిక్ బుల్లెట్లను ప్రస్తుతం భద్రతా దళాలు ఉపయోగించే ఆయుధాల్లో ఉపయోగించవచ్చు. 

మార్చి 2019 లో, రక్షణ పరిశోధన, అభివృద్ధిలో మహిళా సాధికారతకు ఆమె చేసిన కృషికి, భారత భద్రతా దళాలకు బుల్లెట్ ప్రూఫ్ దుస్తులు, ఇతర రక్షణ వ్యవస్థలపై ఆమె చేసిన కృషికి గాను రాష్ట్రపతి రామ్నాథ్ కోవింద్ ఆమెకు భారతదేశపు అత్యున్నత పౌర పురస్కారం నారిశక్తి పురస్కార్ "2018" ను ప్రదానం చేశారు.   రాష్ట్రపతి భవన్‌లో ఈ అవార్డును ప్రదానం చేశారు. ఈ కార్యక్రమానికి  ప్రధాని నరేంద్ర మోదీ హాజరయ్యారు.  ఆమెకు 'అగ్ని అవార్డు ఫర్ ఎక్సలెన్స్ ఇన్ సెల్ఫ్ రిలయెన్స్', 'హై ఎనర్జీ మెటీరియల్ సొసైటీ ఆఫ్ ఇండియా (హెచ్ఈఎంఎస్ఐ) టీమ్ అవార్డు ఫర్ మెరిటోరియస్ సర్వీస్' అవార్డులు లభించాయి. ఈ బుల్లెట్లను ఏకే-47 రైఫిళ్లలో ఉపయోగించవచ్చు, అవి "మరణాలను తగ్గిస్తాయి".

బుల్లెట్ కంటే కఠినమైన ఉపరితలాన్ని తాకితే పగిలిపోయే బుల్లెట్లను అభివృద్ధి చేసే పనిలో బిశ్వాస్, ఆమె బృందం నిమగ్నమైంది. స్కై మార్షల్స్ ఈ బుల్లెట్లను ఉపయోగించి విమానంలోని హైజాకర్లను కాల్చడానికి లేదా కాల్చడానికి బెదిరించడానికి ఈ అప్లికేషన్ అనుమతిస్తుంది, విమానం గణనీయమైన నష్టాన్ని కలిగించదనే భరోసా. ఎయిరిండియా 1999 నుంచి స్కై మార్షల్స్ ను ఉపయోగిస్తోంది. 

## మూలాలు

వర్గం:నారీశక్తి పురస్కార గ్రహీతలు
వర్గం:జీవిస్తున్న ప్రజలు
దూద్‌పత్రి

దూద్‌పత్రి దీనిని వ్యాలీ ఆఫ్ మిల్క్ అని కూడ అంటారు. ఇది భారతదేశం, జమ్మూ కాశ్మీర్‌, బుద్గాం జిల్లా, ఖాన్ సాహిబ్ తాలూకాలో  ఉంది. దూద్‌పత్రి, జమ్మూ కాశ్మీర్‌లోని పర్యాటక ప్రదేశం, హిల్ స్టేషన్. ఇది సముద్ర మట్టానికి 2,730 మీటర్లు (8,960 అడుగులు) ఎత్తులో ఉంది.
## చరిత్ర
దూద్‌పత్రి అంటే "పాల లోయ" అని అర్థం. కాశ్మీర్‌లోని ప్రసిద్ధ సాధువు, షేక్ ఉల్ ఆలం షేక్ నూర్ దిన్ నూరానీ ఇక్కడ ప్రార్థన చేయడానికి పచ్చిక బయళ్లలో నీటి కోసం వెతుకుతున్నప్పుడు, అతను కర్రతో నేలను పొడిచాడు. అపుడు నీళ్లకు బదులు పాలు బయటకు వచ్చాయి. అయితే పాలు తాగడానికి మాత్రమే ఉపయోగపడుతాయని, అభ్యంగన స్నానం చేయడానికి పనికి రావని అన్నాడు. ఇది విన్న పాలు ఒక్కసారిగా తన స్థితిని నీరుగా మార్చడం వలన ఈ పచ్చికభూమికి దూద్‌పత్రి అని పేరు వచ్చింది.
## భౌగోళికం
ఇది సముద్ర మట్టానికి 2,730 మీ (8,957 అడుగులు) ఎత్తులో హిమాలయాలలోని పీర్ పంజాల్ శ్రేణిలో గిన్నె ఆకారంలో ఉన్న లోయలో ఉంది. ఇక్కడ  మంచుతో కప్పబడిన పర్వతాలు, పైన్, ఫిర్, దేవదారు వంటి చెట్లు ఉంటాయి. ఇక్కడ శీతాకాలంలో పూర్తిగా మంచుతో కప్పబడి ఉంటుంది, వసంత ఋతువు, వేసవి కాలంలో డైసీలు, మరపు-నా-నాట్స్, బటర్‌కప్‌ల వంటి అడవి పువ్వుల పెరుగుతాయి. ఏడాది పొడవునా ఇక్కడ చాలా చలిగా ఉంటుంది. విశాలమైన పచ్చిక బయళ్లపై పచ్చటి గడ్డి, భారీ బండరాళ్ల మీదుగా ప్రవహించే వాగులు దూద్‌పత్రి అందాన్నిపెంచుతాయి. ప్రసిద్ధ తోసమైదాన్ దూద్‌పత్రికి పశ్చిమాన ఉంది.

## జనాభా గణాంకాలు
దూద్‌పత్రిలో శాశ్వత నివాసాలు లేవు, చలికాలంలో తీవ్రమైన హిమపాతం కారణంగా ఇక్కడ ఎవరు ఉండరు. బుద్గాం జిల్లాలోని మైదాన ప్రాంతాల నుండి గొర్రెల కాపరులు వేసవిలో తమ పశువులను మేత కోసం దూద్‌పత్రికి తీసుకువస్తారు, వారు దాదాపు ఆరు నెలల పాటు కాలానుగుణంగా ఇక్కడ ఉంటారు.
## రవాణా
ధూత్‌పత్రికి, శ్రీనగర్ లేదా శ్రీనగర్ విమానాశ్రయం నుండి 2-3 గంటల్లో కారు లేదా బస్సు ద్వారా సులభంగా చేరుకోవచ్చు. ఇక్కడికి చేరుకోవడానికి శ్రీనగర్-పట్గాం-ఖాన్సాహిబ్-ఇరాయార్ మీదుగా మొత్తం 42 కిమీ (26 మైళ్ళు) ప్రయాణించాలి, మరొక మార్గం శ్రీనగర్ నుండి గుల్మార్గ్ రహదారి వరకు, ఈ మార్గం శ్రీనగర్-మాగం-బీర్వా- జైంగం-అరిజల్ మీదుగా దూద్‌పత్రి వరకు మొత్తం 50 కిమీ (31 మైళ్ళు) దూరం ఉంటుంది.  

## మూలాలు

వర్గం:బుద్గాం జిల్లా
వర్గం:జమ్మూ కాశ్మీర్ పర్యాటక ప్రదేశాలు
రాధిక చౌదరి

**రాధికా చౌదరి** (జననం 1984 అక్టోబరు 20) భారతీయ నటి, ఆమె ప్రధానంగా హిందీ, తమిళం, తెలుగు చలనచిత్రాలలో 2000ల ప్రారంభంలో నటించింది. 2010లో, లాస్ వెగాస్ ఫిల్మ్ ఫెస్టివల్‌లో అవార్డు గెలుచుకుని, ఆమె అమెరికాలో చిత్ర దర్శకురాలిగా సినీప్రపంచంలోకి తిరిగి అడుగుపెట్టింది.

## కెరీర్
1999 నుంచి పలు దక్షిణాది చిత్రాలలో నటిస్తూనే కల్ట్ 11 (2010), అవుట్‌సోర్సింగ్ (2011) వంటి టీవీ ధారావాహికలలోనూ చేసింది. 2010లో, ఆమె లాస్ ఏంజిల్స్‌లో దర్శకురాలిగా మారింది. లాస్ వెగాస్ ఫిల్మ్ ఫెస్టివల్‌లో ఆమె విమర్శకుల ప్రశంసలు పొందిన షార్ట్ ఫిల్మ్ ఆరెంజ్ బ్లోసమ్ చిత్రం ఉత్తమ షార్ట్ ఫిల్మ్‌గా సిల్వర్ ఏస్ అవార్డును గెలుచుకుంది.

## ఫిల్మోగ్రఫీ

## మూలాలు

వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:భారతీయ ప్రవాస నటీమణులు
తిరుచూలి శాసనసభ నియోజకవర్గం

**తిరుచూలి శాసనసభ నియోజకవర్గం** తమిళనాడు రాష్ట్రంలోని నియోజకవర్గాలలో ఒకటి. ఈ నియోజకవర్గం విరుదునగర్ జిల్లా, రామనాథపురం లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ నియోజకవర్గంలో పరిధిలో కారియాపట్టి యూనియన్, నరిక్కుడి యూనియన్, తిరుచూలి యూనియన్, అరుప్పుక్కోట్టై తాలూక్ (భాగం): కులశేఖరనల్లూర్, మంగళం, మెలకందమంగళం, కురునైకులం, కొంగనకురిచి, అలాడిపట్టి, బొమ్మకోట్టై, కల్లోరాణి, సవాస్‌పురం, కుల్లంపట్టి, ముత్తురామలింగంపట్టి, కళ్యాణసలంపట్టిపురం, కళ్యాణసలంపట్టిపురం, కళ్యాణస్సలంపట్టిపురం, కళ్యాణసలంపట్టి, ఇన్నంపట్టి, పరత్తనాథం, తమ్మనైకెన్‌పట్టి, వేదనాథం, సిలుక్కపట్టి, మండపసలై, మరవర్‌పెరుంగుడి, తుమ్ముచిన్నంపట్టి, తిరుమలైపురం, సళుక్కువార్‌పట్టి, సుతమడం, తొప్పలకరై, రాజగోపాలపురం, పుల్లనాయకన్‌పట్టి, చెట్టికులం, కనకై, పరలాచి, మేళైక్కనాథమ్, చెట్టికులం, కనకై, పరలాచి, మేళైకునాథమ్, వడ్లక్‌కునాథమ్, కీల్కుడి, పురసలూరు, కెప్పిలింగంపట్టి, అజగియనల్లూరు గ్రామాలు ఉన్నాయి.

## ఎన్నికైన సభ్యులు

## మూలాలు

వర్గం:తమిళనాడు శాసనసభ నియోజకవర్గాలు
దేబ్జానీ మోదక్

**దేబ్జానీ మోదక్** (జననం 1996 మార్చి 20) భారతీయ నటి. ఆమె బెంగాలీ, తమిళం, తెలుగు, కన్నడ టెలివిజన్ షోలలో నటిస్తుంది. ఆమె రసతిలో ప్రధాన పాత్ర, వనతై పోలాలో సంధియ, స్టార్ మా టీవీలో ప్రసారమవుతున్న ఎన్నెన్నో జన్మల బంధంలో డా. వేధస్విని పాత్రలకు ప్రసిద్ధి చెందింది.

ఎన్నెనో జన్మల బంధం సీరియల్ లో ఆమె నటనకుగాను 2022 స్టార్ మా బెస్ట్ వైఫ్ (కేటగిరీ) అవార్డు వరించింది. ఈ సీరియల్ లో హీరోయిన్ రోల్ చేస్తూ ఎంతోమంది తెలుగు ప్రేక్షకులను ఆమె వేదగా ఆకట్టుంది.

## బాల్యం, విద్యాభ్యాసం
ఆమె బెంగాలీ కుటుంబంలో జన్మించింది. ఆమె తండ్రి అపూర్బా మోదక్ ఒక వ్యాపారవేత్త, ఆమె తల్లి మితా మోదక్ గృహిణి. కోల్‌కతాలోని సెయింట్ జాన్స్ డియోసిసన్ గర్ల్స్ హయ్యర్ సెకండరీ స్కూల్లో పాఠశాల విద్యను పూర్తిచేసిన ఆమె బి.డి.ఎమ్ ఇంటర్నేషనల్‌లో తన XIIవ తరగతి (కామర్స్ స్ట్రీమ్) పూర్తి చేసింది. అదే సమయంలో నటనా జీవితంలోకి అడుగు పెట్టడంతో, ఆమె తన బి.ఎ. ఇంగ్లీష్ హానర్స్ కరస్పాండెన్స్ కోర్సు చేసింది. ఆమెకు నందిని మోదక్ అనే చెల్లెలు ఉంది.

## ఫిల్మోగ్రఫీ

### సినిమాలు

### టెలివిజన్

## మూలాలు

వర్గం:బెంగాలీ టెలివిజన్‌ నటీమణులు
వర్గం:తమిళ టెలివిజన్‌ నటీమణులు
వర్గం:తెలుగు టెలివిజన్ నటీమణులు
వర్గం:భారతీయ టెలివిజన్ నటీమణులు
వర్గం:1996 జననాలు
పండర్పూర్ వారి

**పండర్పూర్**  వారి లేదా **వారి** అనేది విఠోబాను గౌరవించటానికి మహారాష్ట్రలోని పంధర్పూర్‌కి చేసే *యాత్ర*.ఇది ఒక *పల్కీలో ఒక సాధువు పాదుకను* తీసుకువెళుతుంది, ముఖ్యంగా జ్ఞానేశ్వర్, తుకారాం, వారి వారి పుణ్యక్షేత్రాల నుండి పండర్పూర్ వరకు.అనేక మంది యాత్రికులు కాలినడకన ఈ ఊరేగింపులో చేరతారు. *వార్కారి అనేది మరాఠీ పదం, దీని అర్థం " వారీని* చేసేవాడు ". ఈ సంప్రదాయం 700 నుండి 800 సంవత్సరాలకు పైగా ఉంది.

మహారాష్ట్రలోని వివిధ ప్రాంతాల నుండి విఠోబా ఆలయానికి కాలినడకన కవాతులు జరుగుతాయి. ప్రయాణం 21 రోజులు పడుతుంది. దారిలో అనేక *పల్కీలు* ప్రధాన తుకారాం, జ్ఞానేశ్వర్ *పాల్కీలతో కలుస్తాయి.* రెండు నిర్దిష్ట తీర్థయాత్రలు మహారాష్ట్రలోని పూణే జిల్లాలో ఉన్న వారి పట్టణాల నుండి ప్రారంభమయ్యే అత్యంత గౌరవనీయమైన ఇద్దరు *పాల్కీలను గౌరవిస్తాయి: సంత్ జ్ఞానేశ్వర్ పాల్కీ* అలంది నుండి బయలుదేరుతుంది, అయితే తుకారాం  దేహు వద్ద ప్రారంభమవుతుంది. శయనీ ఏకాదశి పవిత్ర సందర్భంగా విఠోబా ఆలయం వద్ద వారి *ముగుస్తుంది* . మహారాష్ట్ర,సమీప ప్రాంతాల నుండి భక్తులు పవిత్ర తులసి పూసలు ధరించి, విఠోబా మహిమలు, "జ్ఞాన్బా తుకారాం" వంటి పాటలు పాడుతూ, సాధువులను స్మరించుకుంటూ పంఢర్‌పూర్‌కు బయలుదేరుతారు.

## చరిత్ర
thumb|250x250px|తుకారాం మహారాజ్ పాల్కీ (పల్లకి) రథ్
ఒక సిద్ధాంతం ప్రకారం, వార్కరీ సన్యాసి జ్ఞానేశ్వరుని తండ్రి విఠల్పంత్ హిందూ మాసాలైన ఆషాఢ, కార్తీక మాసాల్లో పంఢర్‌పూర్‌ని సందర్శించే *వారిని* ప్రారంభించాడు. వారీని ప్రదర్శించే సంప్రదాయం సాధారణంగా 800 సంవత్సరాలకు పైగా ఉన్నట్లు పరిగణించబడుతుంది

జ్ఞానేశ్వర్, తుకారాం తీర్థయాత్రను ప్రారంభించినట్లు మరొక సిద్ధాంతం పేర్కొంది. వారు 15 రోజుల పాటు కాలినడకన పంఢర్‌పూర్‌కు ప్రయాణం చేసి, శయనీ ఏకాదశి నాడు పండర్‌పూర్‌లోని విఠోబా ఆలయానికి చేరుకుంటారు. *పాదుకను* మోసే సంప్రదాయాన్ని తుకారాం చిన్న కుమారుడు నారాయణ్ మహారాజ్ 1685లో ప్రారంభించారు.

## బ్రిటిష్ యుగం
1820వ దశకంలో తుకారాం వారసులు, సింధియాల ఆస్థానంలో ఉన్న హైబత్రవ్‌బాబా అర్ఫాల్కర్ అనే జ్ఞానేశ్వరుని భక్తుడు తీర్థయాత్రలో మార్పులు తీసుకువచ్చారు. హైబత్రవ్బాబా నేడు వాడుకలో ఉన్న *వారి* సంస్థకు ఘనత వహించారు. ఇందులో *పాదుకను* పల్కీలో మోయడం , ఊరేగింపులో గుర్రాలు పాల్గొనడం  , భక్తులు లేదా వార్కరీలను డిండిస్‌లో నిర్వహించడం (దిండి అంటే వర్కరీల నిర్దిష్ట సమూహాన్ని సూచిస్తుంది)

## ప్రస్తుత కాలంలో వారి
ఆషాఢ (జూన్-జూలై)లోని ప్రకాశవంతమైన పక్షం ( శుక్ల పక్షం ) లోని పదకొండవ చాంద్రమాన దినం ( ఏకాదశి ) శయనీ ఏకాదశికి ముందు రోజున వార్కారీలు-వీరి పోషకుడు విఠోబా-వారీని *పంఢర్‌పూర్‌కు చేరుకుంటారు.* యాత్రికులు తమ సమాధి ప్రదేశాల నుండి సాధువుల పల్లకీలను తీసుకువెళతారు.

## ''వారి'' నిర్వహణ
జ్ఞానేశ్వర్ *పాల్కీని* హైబత్రాబువా అర్ఫాల్కర్ వారసులు, వంశపారంపర్య చోప్దార్లు అలండి దేవస్థాన్ ట్రస్ట్ నిర్వహిస్తారు.

## మూలాలు


వర్గం:హిందూ తీర్థయాత్రలు
వర్గం:భారతదేశ తీర్థయాత్రలు
ఖేడా

**ఖేడా**, **కైరా** అని కూడా పిలుస్తారు.ఇది భారతదేశం, గుజరాత్ రాష్ట్రం, ఖేడా జిల్లా లోని ఒక నగరం,అదే జిల్లాకు ముఖ్యపట్టణం.దీనికి పురపాలక సంఘం హోదా ఉన్న పట్టణం.భారతదేశపు మొదటి ఉపప్రధాని వల్లభాయ్ పటేల్ గుజరాత్ రాష్ట్రంలోని ఖేడా జిల్లాలో జన్మించాడు.ఖేడా నగరం ఒకప్పుడు పొగాకు పంటకు ప్రసిద్ధి చెందింది.సమీప రైల్వే స్టేషన్ . సమీప విమానాశ్రయం అహ్మదాబాద్ విమానాశ్రయం.నగరంలో గుజరాత్ రాష్ట్ర రోడ్డు రవాణాసంస్థకు చెందిన బస్సు స్టాండ్ ఉంది.

## చరిత్ర
ఖేడా అనే పేరు సంస్కృత పదం *క్షేత్రం* నుండి ఉద్భవించింది. ఖేటక పురాతన సాహిత్యంలో ఈ ప్రదేశం చుట్టూ ఉన్న ప్రాంతం పేరుగా ఉపయోగించబడింది.ఇది సా.శ. 12 నుండి సా.శ. 17వ శతాబ్దం వరకు ఉన్న పట్టణంగా పేర్కొనబడింది.*గణపత* (2వ శతాబ్దం సా.శ.పూ. నాటిది), పాణిని వ్యాకరణం ఐదు సంపుటాలలోని ఒకదానిలో ఖేటక ప్రాంతం పేరును పేర్కొనబడింది.*[[పద్మ పురాణం|పద్మపురాణంలోని]]* 133వ అధ్యాయంలో దివ్యనగరంగా పేర్కొనబడింది.మైత్రక రాజవంశం సా.శ. 7వ - 8వ శతాబ్దపు రాగి-ఫలకాలు ఖేటకను ఒక పరిపాలనా విభాగంగా పేర్కొన్నాయి, అలాగే ఇతర రాగి-ఫలకాలలో దీనిని బ్రాహ్మణ నివాస స్థలంగా, రాష్ట్రకూట - నియంత్రిత పట్టణంగా పేర్కొనబడ్డాయి.ఆ పరిపాలనా విభాగం కింద దాదాపు 750 గ్రామాలు ఉండేవి.ఇది *దశకుమారచరితలో* నింబవతి కథ, *ఆచరాంగ సూత్రం*,మేరుతుంగ *ప్రబంధచింతామణి* (సా.శ.1305), *పురాతన-ప్రబంధ-సంగ్రహ*  (15వ శతాబ్దానికి ముందు,బహుళ రచయితలు) జినప్రభ *వివిధ-తీర్థ-కల్ప* (1332)లో కూడా ప్రస్తావించబడింది.

ఇది 10వ శతాబ్దం నుండి 14వ శతాబ్దం ప్రారంభం వరకు చౌళుక్య, వాఘేలా రాజవంశాల క్రింద ఉంది.అది గుజరాత్ సుల్తానేట్ కిందకు తీసుకురాబడింది. ఖేడా పట్టణం పద్దెనిమిదవ శతాబ్దం ప్రారంభంలో బాబీ రాజవంశం ( పష్టూన్ సంతతికి చెందింది) కిందకు వెళ్లింది.ఇది దామాజీరావు గైక్వాడ్ ఆధ్వర్యంలో సా.శ. 1763 వరకు మరాఠాల  స్వాధీనంలో ఉంది.మహ్మద్ ఖాన్ బాబీ దాని కోటను నిర్మించాడు. ఆనందరావు గైక్వాడ్ ఆధ్వర్యంలోని మరాఠాలు 1803లో ఈ ప్రాంతాన్ని బ్రిటిష్ వారికి అప్పగించారు.ఇది బ్రిటిష్ ఇండియాలోని బొంబాయి ప్రెసిడెన్సీలో భాగమైంది. సా.శ.1830 వరకు ఖేడా పెద్ద సైనిక నిలయంగా ఉంది.తరువాత కంటోన్మెంట్ దీసాకు తొలగించబడింది.జాట్‌లు,ఇతర సమూహాల మాదిరిగానే బ్రాహ్మణులు ఖేడా జిల్లా ప్రాంతంలో అనేక గ్రామాలను స్థాపించారు.

మహాత్మా గాంధీ మార్చి 1919 నుండి, కరువు సమయంలో బ్రిటిష్ వారి అణచివేత పన్నులకు వ్యతిరేకంగా ఖేడా ప్రాంతంలో సత్యాగ్రహ పోరాటాన్ని ప్రారంభించాడు. ఖేడాను పాలించిన బాబీ కుటుంబం ఖంబత్‌కు మారింది.ఇప్పుడు ఆ కుటుంబంలో ఎక్కువ మంది అహ్మదాబాద్‌లో నివసిస్తున్నారు.

## సందర్శన స్థలాలు
ఖేడా నగరం, సమీపంలో సందర్శించడానికి అనేక ప్రదేశాలు ఉన్నాయి. ఖేడాలో మెల్ది మాత ఆలయం ఉంది.ఇది ఫిబ్రవరిలో వార్షిక జాతరను నిర్వహిస్తుంది.ఈ కార్యక్రమం తిలకించటం కోసం దాదాపు 10,0,000 మంది ప్రజలు ఖేడాను సందర్శిస్తారు.ఇంకా నగరంలో మహాలక్ష్మీ మాతా మందిరం, ఖెడియా హనుమాన్, మంకమేశ్వర్ మహాదేవ్, సోమనాథ్ ఆలయం, జైన దేవాలయాలు హవేలీ చూడదగిన ప్రదేశాలు. హవేలీకి దీనికి 250 సంవత్సరాల చరిత్ర ఉంది. భిద్భంజన్ అమిజారా జైన్ మోటా దేరాసర్ ఒక పురాతన జైన తీర్థం. దీనిని చాలా మంది సందర్శిస్తారు. ఖేడా విఠల్‌పురా గ్రామం పక్కనే సిద్ధనాథ్ మహాదేవ్ ఆలయం ఉంది.

## రవాణా
ఖేడా నగరం, అహ్మదాబాద్ నుండి  దూరంలో ఉంది. అహ్మదాబాద్  ముంబైలను కలిపే జాతీయ రహదారి నెం. 48 (అధికారికంగా జాతీయ రహదారి 8) ఖేడా నగరంలో గుండా వెళుతుంది.సమీప రైల్వే స్టేషన్  లో ఉంది. అన్ని రకాల రాష్ట్ర బస్సులు, స్థానిక రవాణా సంస్థల వాహనాలు అందుబాటులో ఉన్నాయి.

## మూలాలు

## వెలుపలి లంకెలు

వర్గం:CS1 Gujarati-language sources (gu)
నామసంకీర్తన

నామసంకీర్తన (సంస్కృతం:नामसङ्कीर्तन), **నామజపంగా కూడా** అన్వయించబడింది  అనేది సమ్మేళన నామస్మరణ, ఇతర మతపరమైన వ్యక్తీకరణకు సంబంధించిన హిందూ ఆచారం.వైష్ణవ సంప్రదాయానికి చెందిన సభ్యులు సాధారణంగా ఆచరించే నామసంకీర్తన, *భక్తి* వ్యక్తీకరణలో, మతపరమైన సమావేశంలో భగవంతుని నామాలను పఠించడం ద్వారా భక్తులు విశిష్టంగా ఉంటారు .(భక్తి), భక్తి పారవశ్యాన్ని సాధించే ప్రయత్నంలో. ఈ అభ్యాసం చైతన్య , వల్లభ, విఠోబా చుట్టూ కేంద్రీకృతమై ఉన్న సంప్రదాయాల ద్వారా ప్రాచుర్యం పొందింది.  ఈ అభ్యాసం భజన సాధారణ రూపంగా పరిగణించబడుతుంది.
thumb|నామసంకీర్తన పెయింటింగ్, గీతా ప్రెస్, గోరఖ్‌పూర్.
## వివరణ
వైష్ణవ మతంలో, *జపమాల* (జపమాల) సహాయంతో లేదా లేకుండా విష్ణువు ఏదైనా లేదా అన్ని పేర్లను జపించడం జపించేవారికి *పుణ్య* (మతపరమైన యోగ్యత) సమర్పణగా పరిగణించబడుతుంది, అందువల్ల ఆచార ఆరాధనలో ముఖ్యమైన భాగం.కలియుగంలో విష్ణు నామాలను జపించడం మోక్షానికి ఒక పద్ధతిగా పరిగణించబడుతుంది. 

గౌడియ వైష్ణవ మతం ప్రకారం , దేవుని నామాన్ని బిగ్గరగా జపించడం, పాడడం మోక్షాన్ని పొందేందుకు అనుకూలంగా పరిగణించబడుతుంది, ఎందుకంటే ఇది దేవుని పట్ల మరింత వ్యక్తీకరణ ప్రేమను సూచిస్తుంది, తద్వారా గొప్ప ఆధ్యాత్మిక అనుభూతిని కలిగిస్తుంది.ఆండాళ్ తిరుప్పావై వంటి అనేక గ్రంథాలలో విష్ణు నామాలను పఠించడం ప్రధాన అంశం.   
## ఇవి కూడ చూడండి
* భజన
* రామనామము
* జపము
## మూలాలు

వర్గం:హిందూ తాత్విక భావనలు
వర్గం:భక్తి ఉద్యమం
వర్గం:హిందూ మతము
అరంతంగి శాసనసభ నియోజకవర్గం

**అరంతంగి శాసనసభ నియోజకవర్గం** తమిళనాడు రాష్ట్రంలోని నియోజకవర్గాలలో ఒకటి. ఈ నియోజకవర్గం పుదుక్కొట్టై జిల్లా, రామనాథపురం లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు
### మద్రాస్ రాష్ట్రం

### తమిళనాడు రాష్ట్రం

## మూలాలు

వర్గం:తమిళనాడు శాసనసభ నియోజకవర్గాలు
సీమా మెహతా

**సీమా కౌశిక్ మెహతా** (జననం 1976) భారతీయ కథక్ నిపుణురాలు, ఆభరణాల రూపకర్త. ముంబైలో నిరుపేద పిల్లలతో కలిసి పనిచేసిన తర్వాత 2019 లో ఆమె నృత్య న్యాయవాదానికి నారీ శక్తి పురస్కార్ అవార్డును అందుకున్నారు.

## జీవితము
ఎడమ|thumb| 2019లో లీలా డ్యాన్స్ కలెక్టివ్ కోసం మెహతా డ్యాన్స్ చేసింది
సీమా మెహతా 1976లో జన్మించింది .   శాన్ ఫ్రాన్సిస్కోలోని అకాడమీ ఆఫ్ ఆర్ట్ కాలేజీలో చదువుకుంది. 

ఆమె 2010 లో చిత్రేష్ దాస్ శిష్యురాలిగా మారింది, 2015 లో అతను మరణించే వరకు అతని ఆలోచనలను అనుసరించింది. ఆమె అతని వద్ద శిక్షణ పొందింది, భారతదేశంలో అతని శైలి నృత్యాన్ని ప్రదర్శించేది.  ఆమె, పండిట్ దాస్ భారతదేశంలోని తన పాఠశాల యొక్క రెండవ శాఖ, చందం నృత్య భారతిని 2010 లో ముంబైలో స్థాపించారు. మెహతా గురువు కలకత్తాలోని సెక్స్ వర్కర్ల పిల్లలకు దోపిడీ చక్రం నుండి బయటపడటానికి కథక్ నృత్యాన్ని నేర్పించారు. 

2019లో అంతర్జాతీయ మహిళా దినోత్సవం సందర్భంగా మెహతాకు నారీ శక్తి పురస్కార్ అవార్డు లభించింది. ఈ అవార్డుకు 1000 మంది మహిళలను నామినేట్ చేయగా, 44 మందిని ఈ అవార్డుకు ఎంపిక చేశారు. ముంబైలో నిరుపేద పిల్లలతో కలిసి పనిచేయడం వల్ల ఆమెను ఎంపిక చేశారు. వారు నృత్యం నేర్చుకున్నారు, కానీ తమను తాము నిరూపించుకోవడానికి కూడా. ఈ కార్యక్రమానికి హాజరైన మేనకాగాంధీ భారతదేశంలో మహిళల ఆకాంక్ష గురించి మాట్లాడారు.

మెహతా అమెరికన్ ట్యాప్ డ్యాన్సర్ జాసన్ శామ్యూల్స్ స్మిత్ తో కలిసి కనిపించింది. శామ్యూల్స్ స్మిత్ గతంలో తన గురువుతో కలిసి పర్యటించారు. కథక్, ట్యాప్ నృత్యం ఒకదానికొకటి అనుబంధంగా ఉంటాయి, ఎందుకంటే రెండూ పాదాలను ఉపయోగిస్తాయి, కథక్ వట్టి పాదాలతో చేయబడుతుంది కాబట్టి ప్రధాన వ్యత్యాసం పాదరక్షలు. 

## జ్యువెలరీ
మెహతా ఛందం నృత్య భారతి అనే పాఠశాలను నడుపుతున్నారు, ఇప్పటికీ నగల రూపకల్పనలో నిమగ్నమై ఉన్నారు. జ్యువెలరీ డిజైన్, డ్యాన్స్ రెండూ తన జీవితంలో భాగమని చెప్పింది. ఆమె కుటుంబ ఆభరణాల వ్యాపారంలో క్రియేటివ్ డైరెక్టర్. 

## మూలాలు

వర్గం:జీవిస్తున్న ప్రజలు
వర్గం:నారీశక్తి పురస్కార గ్రహీతలు
వర్గం:1976 జననాలు
దూద్ కోషి

దూద్ కోషి లేదా దూద్ కాశీ తూర్పు నేపాల్ లోని నది. ఈ నది ప్రసిద్ధ ఎవరెస్ట్ పర్వతంతో సహా ఎత్తైన హిమాలయాల నుండి ఉద్భవించి నేపాల్ లోని సోలు-ఖుంబు ప్రాంతం గుండా ప్రవహిస్తుంది. ఈ నది ప్రవహించేటపుడు ఎవరెస్టు రాళ్ల ద్వారా వచ్చిన  కణాల కారణంగా నీరు  పాల రంగుని పోలి ఉంటుంది. వేసవి కాలంలో  హిమనీనాదాలు కరిగి నీరు అత్యధికంగా ఉన్నప్పుడు నదిలో నీరు ఎక్కువ తెల్లగా ఉంటుంది. ప్రపంచంలోనే అత్యంత ఎత్తైన ఎవరెస్ట్ శిఖరాన్ని దాటి ప్రవహిస్తుంది. ఇది గోక్యో సరస్సుకు తూర్పున ప్రారంభమై దక్షిణాన నామ్చే బజార్ వరకు ప్రవహిస్తుంది. పశ్చిమాన బచేంద్రి నేషనల్ పార్క్ గుండా వెళుతూ, దక్షిణం వైపు ఉన్న హర్కాపూర్ వరకు కొనసాగుతుంది, అక్కడ  సూర్య కోషి నదిలో కలుస్తుంది. 

## కోషి నది వ్యవస్థ
కోషి నది లేదా సప్త్ కోషి తూర్పు దిశలో ప్రవహిస్తుంది. తూర్పు-మధ్య నేపాల్‌లో ఏడు నదుల సంగమం కారణంగా దీనిని సప్తకోషి అని పిలుస్తారు. సప్తకోషి నదీ వ్యవస్థలోని ప్రధాన నదులు సూర్య కోషి, ఇంద్రావతి నది, తమ కోషి, దూద్ కోషి, అరుణ్ నది, టామోర్ నది, లిఖు నది.  

## ఉపనదులు

* ఇమ్జా ఖోలా
* భోటే కోషి

## షెర్పా సంస్కృతి, జీవనోపాధి
ఎవరెస్ట్ ప్రాంతంలో నివసించే షెర్పా ప్రజలకు ఇది పవిత్రమైన నది, వారికీ జీవనాధారం కూడ. ఈ నది నీటిని  తాగునీరు, పొలాల నీటిపారుదల, జలవిద్యుత్ ఉత్పత్తికి వాడుతారు.  

## జీవావరణం
లోయలు, అడవులలో అనేక పక్షి జాతులు, సీతాకోకచిలుకలు, కస్తూరి జింక, హిమాలయన్ తహర్ వంటి క్షీరదాలతో సహా వివిధ వృక్ష, జంతు జాతులకు ఈ నది నిలయంగా ఉంది.

## రాఫ్టింగ్, కయాకింగ్
ఇక్కడ  రాఫ్టింగ్, కయాకింగ్ వంటి నీటి ఆధారిత సాహస కార్యకలాపాలు అప్పుడప్పుడు జరుగుతాయి. ఈ నది విపరీతమైన నీటితో ఉంటుంది, సాధారణంగా వాటర్‌స్పోర్ట్స్ కోసం ఉపయోగించబడదు. అవరోహణ 5% కంటే ఎక్కువగా ఉంటుంది. 

ఆస్ట్రియన్ పాడ్లర్లు ఫ్రాన్స్‌లో 3200 మీటర్ల ఎత్తు నుండి దిగి ప్రపంచ రికార్డు సృష్టించినప్పుడు అది ప్రపంచ కప్‌లో పాల్గొనే జట్ల దృష్టికి వచ్చింది. చెకోస్లోవేకియా అథ్లెట్లు సవాలును స్వీకరించడానికి అంగీకరించారు. దూద్ కోషి నది యాత్ర ఏప్రిల్ 1న పెరిచే దగ్గర 4243కిమీ వద్ద ప్రారంభించి, సూర్య కోషి వరకు 126 కి.మీ. ప్రయాణించి అదే సంవత్సరం ఆగస్టులో, యాత్ర సురక్షితంగా పూర్తి చేసారు.
## మూలాలు

వర్గం:నదులు
వర్గం:నేపాల్
టికు వెడ్స్ షేరు

**టికు వెడ్స్ షేరు** 2023లో విడుదలైన హిందీ సినిమా. మణికర్ణిక ఫిల్మ్స్ బ్యానర్‌పై కంగనా రనౌత్ నిర్మించిన ఈ సినిమాకు సాయి కబీర్ దర్శకత్వం వహించాడు. నవాజుద్దీన్ సిద్ధికి, అవ్నీత్ కౌర్, రాహుల్, ఖుషీ భరద్వాజ్, ముఖేష్ భట్ ప్రధాన పాత్రల్లో నటించిన ఈ సినిమా అమెజాన్ ప్రైమ్ వీడియోలో 23 జూన్ 2023న విడుదలైంది.
## నటీనటులు

* నవాజుద్దీన్ సిద్ధిఖీ - షిరాజ్ "షేరు" ఖాన్ ఆఫ్ఘని 
* అవనీత్ కౌర్ - తస్లీమ్ "టికు" ఖాన్‌  
* ఖుషీ భరద్వాజ్ - సన  
* ముఖేష్ భట్ - ఆనంద్‌ 
* విపిన్ శర్మ - షాహిద్‌ 
* జాకీర్ హుస్సేన్ - అహ్మద్ రిజ్వీ 
* సురేష్ విశ్వకర్మ - చంద్రేష్ భుంద్ 
* ఘనశ్యామ్ గార్గ్ - రజా అలీ ఖాన్‌ 
* మురారి కుమార్ - ముక్తార్‌ 
* ఆకాష్ పాండే - మహేష్   
* శుభంకర్ దాస్ - యాకూబ్‌ 
* రాహుల్ - బిన్ని 
* సతీష్ నాయకోడి - ఏసీపీ ప్రభాకర్‌  
* అస్లాం వాడ్కర్ - ఇన్‌స్పెక్టర్ కదమ్‌ 
* తాన్య దేశాయ్ - పింకీ 
* మాధవి లారే - సుమన్‌ 
* ఆరాధనా శర్మ - రీటా 
* లెసన్ కరిమోవా - నటాషా  
* అసీమ్ దూబే - టికు తండ్రి 
* మీను సింగ్ - టికు తల్లి  
* సాగర్ రంభియా - న్యూస్ యాంకర్‌ 
*సంజు కుమార్ - గార్డ్ 1
*అంజనీ కుమార్ -గార్డు 2  
* కంగనా రనౌత్ (ప్రత్యేక పాత్ర)

## మూలాలు
అన్ననాళంలో అతుకు మచ్చలు

thumb|అన్ననాళం తొలిభాగంలో అతుకుమచ్చఅన్నవాహిక (అన్ననాళం) లోనికి జీర్ణాశయం నుండి ఆమ్లం తిరోగమించి తాపం కలిగించడం వైద్యులు తరచు చూస్తారు. అంతర్దర్శినితో పరీక్షించినపుడు ఈ తాప లక్షణాలు సాధారణంగా అన్ననాళం క్రింద భాగంలో కనిపిస్తాయి. 

వీటికి విరుద్ధంగా కొందఱిలో అన్ననాళం తొలిభాగంలో మచ్చలు అతికించినట్లు కనిపిస్తాయి. ఈ మచ్చలు అన్నవాహిక కణజాలానికి బదులు జీర్ణాశయ కణజాలం కలిగి ఉంటాయి. చాల అరుదుగా వీటి వలన లక్షణాలు కాని ఉపద్రవాలు కాని కలుగుతాయి. 

### అన్ననాళం తొలిభాగంలో మచ్చలు
సుమారు 1 నుంచి 12 శాతం ప్రజలలో అన్ననాళం తొలిభాగపు శ్లేష్మపుపొరలో ఈ మచ్చలు ‘ఎఱ్ఱని ముకమలు’ వలె సమతలంగా, అతుకులు చేర్చినట్లు (ఇన్ లెట్ పాచెస్) ఉంటాయి. వీటి వలన చాలా మందిలో ఏ లక్షణాలు కాని, ఇబ్బందులు కాని ఉండవు. ఇతర కారణాల వలన అంతర్దర్శిని పరీక్ష (ఎండోస్కొపీ) చేసినపుడు ఈ మచ్చలు కనిపిస్తాయి. వీటితో పాటు కొందఱిలో అన్ననాళంలో పలుచని పొరలు కవాటాలులా ఉండవచ్చు.

### కారణాలు
గర్భంలో పిండం వృద్ధి చెందుచున్నప్పుడు కంఠభాగంలో ఉండే జీర్ణాశయపు శ్లేష్మపుపొరలో కొన్ని భాగాలు  అన్ననాళంలో అవశేషాలుగా మిగిలిపోయి పరస్థానం చెందడం వలన ఈ మచ్చలు పుట్టుకతో ఉండవచ్చు. కొందఱిలో జీర్ణాశయంలోని ఆమ్లము తిరోగమనం చెందడం వలన అన్ననాళపు శ్లేష్మపు పొర కణజాలం జీర్ణాశయపు కణజాలంగా మార్పు చెందడం చేత ఈ మచ్చలు కలుగవచ్చు.

### లక్షణాలు
పెద్దశాతం మందిలో ఈ మచ్చల వలన ఏ లక్షణాలు ఉండవు. ఏ ఇబ్బంది ఉండదు. ఏ ఉపద్రవాలు కలుగవు. చాలా అరుదుగా కొందఱిలో గొంతుకలో అడ్డున్నట్లు, నిండుతనం, అసౌకర్యం కలుగవచ్చు. కొందఱిలో మింగుటలో ఇబ్బంది కలుగవచ్చు. దగ్గు రావచ్చు. చాలా అరుదుగా ఈ మచ్చలలో కర్కట వ్రణాలు (కేన్సర్లు) కలిగే అవకాశం ఉంది.

### నిర్ణయం
ఇతర లక్షణాలకు అంతర్దర్శిని (ఎండోస్కొపీ) పరీక్ష చేసినపుడు అన్ననాళం తొలిభాగంలో సమతలంగా ఎఱ్ఱని ముకములు మచ్చ కనిపిస్తుంది. అనుభవజ్ఞులైన వైద్యులు ఈ మచ్చలను చూచి పోల్చుకోగలరు. ఈ మచ్చల నుంచి చిన్న ముక్కలు సేకరించి కణపరీక్షకు పంపవచ్చు. కణపరీక్షలో పొలుసుల అన్ననాళ కణాలకు బదులు స్తంభాకారపు జీర్ణాశయ కణాలు కనిపిస్తాయి. జఠర మూలంలో వలె వీటిలో శ్లేష్మం స్రవించు గ్రంథులుండవచ్చు, లేక జీర్ణాశయపు మధ్యభాగంలో వలె ఆమ్లం స్రవించే గ్రంథులుండవచ్చు. వీరిచే *బేరియం* మ్రింగించి ఎక్స్- రే చిత్రం తీసినపుడు అన్ననాళంలో నొక్కులు కనిపించవచ్చు.

### చికిత్స
పెక్కుశాతం మందిలో ఈ మచ్చలకు చికిత్స అనవసరం.ఈ మచ్చలలో ఆమ్లము స్రవించే గ్రంథులుండి గుండెమంట, మింగుటలో ఇబ్బంది, దగ్గు ఉంటే ఒమిప్రజాల్ వంటి ప్రోటాన్ యంత్ర అవరోధకాలు వాడవచ్చు. అన్ననాళంలో సంకోచాలు ఉన్నా, పొరల కవాటాలు ఉన్నా వ్యాకోచ చికిత్సలు చెయ్యాలి. శ్లేష్మగ్రంథులు ఉండి గొంతుకలో అడ్డుపడినట్లు, నిండుతనం, అసౌకర్యం ఉన్నవారిలో విద్యుద్దహన చికిత్సతో కాని, ఆర్గాన్ వాయువుతో నిర్మూలన చికిత్సతో కాని, రేడియో తరంగాలతో కాని ఈ మచ్చలను తొలగించవచ్చు

## మూలాలు

వర్గం:జీర్ణకోశ వ్యాధులు
దేవర

**దేవర** 2024లో విడుదలైన తెలుగు సినిమా. నంద‌మూరి క‌ళ్యాణ్ రామ్ స‌మ‌ర్ప‌ణ‌లో ఎన్టీఆర్ ఆర్ట్స్, యువసుధ ఆర్ట్స్ బ్యానర్‌లపై మిక్కిలినేని సుధాకర్, కొసరాజు హరికృష్ణ, నందమూరి కళ్యాణ్ రామ్ నిర్మించిన ఈ సినిమాకు కొరటాల శివ దర్శకత్వం వహించాడు. ఎన్టీఆర్‌, జాన్వీ క‌పూర్, సైఫ్ అలీ ఖాన్, షైన్ టామ్ చాకో ప్రధాన పాత్రల్లో నటించిన ఈ సినిమా ఏప్రిల్ 5న విడుదలైంది. 

దేవర మొదటి రోజు ప్రపంచవ్యాప్తంగా రూ.172 కోట్లు గ్రాస్ కలెక్షన్స్ వసూలు చేయగా వారం రోజుల్లో ప్రపంచవ్యాప్తంగా రూ.405 కోట్లు గ్రాస్ వసూళ్లను రాబట్టి, 16 రోజుల్లో ప్రపంచ వ్యాప్తంగా 500 కోట్లు వసూళ్లు దాటింది. ఈ సినిమా నెట్‌ఫ్లిక్స్ ఓటీటీలో నవంబర్ 8 నుండి స్ట్రీమింగ్ ప్రారంభమైంది.

దేవర సినిమా విడుదలైన సెప్టెంబర్ 27 నుండి నవంబర్ 14 వరకు 52 కేంద్రాల్లో 50 రోజులు ప్రదర్శితమైంది.

## కథ
ఎర్ర స‌ముద్రంంలోని నాలుగు ఊళ్ల‌కు పెద్దలు దేవర(ఎన్టీఆర్), కుంజర (కలైరాసన్), భైరా (సైఫ్ అలీఖాన్), రాయప్ప (శ్రీకాంత్)లకు  మురుగ (మురళి శర్మ) డబ్బు ఆశ చూపి దొంగతనంగా తెప్పిస్తున్న సరుకును సముద్రంలో ఓడల నుంచి ఎత్తుకురావాలని చెప్పడంతో వీళ్ళు ఆ పని చేస్తూ సంపాదిస్తుంటారు. కానీ అందులో వచ్చేవి అక్రమాయుధాలు అని, వాటివల్ల తన వాళ్ళ ప్రాణం కూడా పోయింది అని దేవరకు తెలియడంతో ఇకపై ఈ పని చేయకూడదని నిర్ణయించుకొని అజ్ఞాతంలోకి వెళ్తాడు. కానీ కుంజర (కలైరాసన్), భైరా (సైఫ్ అలీఖాన్) విబేధించడంతో వాళ్ళు దేవరకు శత్రువులుగా మారతారు. తనని కాదని ఎవరైనా సముద్రంలోకి వెళ్తే వారిని దేవ‌ర శిక్షిస్తాడు. 

అంతటి ధైర్యవంతుడికి వర (ఎన్టీఆర్) లాంటి పిరికివాడు కొడుకుగా ఉంటాడు. రాయప్ప (శ్రీకాంత్) కూతురు తంగం (జాన్వీ కపూర్) వరను ఇష్టపడుతుంటుంది. అసలు దేవర కొడుకు అయినా కూడా ఎందుకు వర అంత భయపడుతుంటాడు..? ఊరికి దూరమైన దేవర.. ఊర్లో వాళ్ళ సమస్యలు పట్టించుకున్నాడా లేదా ? చివరికి ఏమైంది అనేదే మిగతా సినిమా కథ.

## నటీనటులు

* ఎన్టీఆర్‌
* జాన్వీ క‌పూర్
* సైఫ్ అలీ ఖాన్
* చైత్ర రాయ్
* షైన్ టామ్ చాకో
* శృతి మరాఠే
* శ్రీకాంత్
*జరీనా వహాబ్
*తాళ్ళూరి రామేశ్వరి
* ప్రకాష్ రాజ్
*  కలైయరసన్
* నరైన్
* మురళీ శర్మ
*అభిమన్యు సింగ్
*అజయ్
*నరైన్
*  హరితేజ
* హిమజ
*గెటప్ శ్రీను
* లతా విశ్వనాథ్ రెడ్డి
* మాన్సీ వర్మ
* తారక్ పొన్నప్ప 
*  చైత్ర రాయ్
*  షానూర్ సనా
*  రోహన్ కనుమ రెడ్డి
*  నిహాల్ కొధాటి
*  నరేష్‌రాజ్ నరసింహ
*  ప్రిన్సీ జార్జ్
* సోనాక్షి వర్మ  
* జాకీర్ హుస్సేన్ (అతిథి పాత్ర)

## సాంకేతిక నిపుణులు
*బ్యానర్:   ఎన్టీఆర్ ఆర్ట్స్, యువసుధ ఆర్ట్స్
*నిర్మాతలు:  మిక్కిలినేని సుధాకర్, కొసరాజు హరికృష్ణ, నందమూరి కళ్యాణ్ రామ్
*కథ, స్క్రీన్‌ప్లే, దర్శకత్వం:   కొరటాల శివ 
*సంగీతం: అనిరుధ్ రవిచందర్
*సినిమాటోగ్రఫీ: ఆర్.రత్నవేలు 
*ఎడిటర్:   ఏ. శ్రీకర్ ప్రసాద్
*ప్రొడక్షన్‌ డిజైనర్‌: సాబు సిరిల్‌
* వీఎఫ్‌ఎక్స్‌: యుగంధర్‌
## పాటలు

## మూలాలు

The Telugu News Jr Ntr Birthday : ఎన్టీఆర్ బ‌ర్త్ డేకి దేవ‌ర నుండి అదిరిపోయే గిఫ్ట్.. ఫ్యాన్స్‌కి పూన‌కాలు రావ‌ల్సిందే..

## బయటి లింకులు
* 

వర్గం:2023 తెలుగు సినిమాలు
నిల్జా వాంగ్మో

**నీల్జా వాంగ్మో** (జననం: 1979) భారతీయ రెస్టారెంట్ యజమాని. ఉత్తర భారతదేశంలోని లడఖ్ ప్రాంతంలో, స్థానిక ఆహారం పట్ల ఆసక్తి గల ఔత్సాహికురాలు. 2019 లో ఆమె కృషికి గాను, భారతదేశంలో మహిళల అత్యున్నత పురస్కారమైన నారీ శక్తి పురస్కారంతో గుర్తించబడింది. 

## జీవితం
వాంగ్మో తన తండ్రి మరణించిన తరువాత 1979 లో అల్చిలో జన్మించింది. ఆమె తాతయ్య, అమ్మమ్మలు ఆమెను "స్టోక్" అనే గ్రామంలో పెంచారు. ఆ గ్రామం కొండల్లో ఉంది. ఆమె మిషనరీ పాఠశాలకు వెళ్లగా, ఆమె తల్లి ఒక స్వచ్ఛంద సంస్థలో తక్కువ వేతనానికి పనిచేసింది.  డబ్బుకు కటకటగా ఉండేది. ఆమె కళాశాలలో చేరినప్పటికీ ఆమె అక్కడ ఉండడానికి తగినంత డబ్బు లేదు. తండ్రి తరఫున కుటుంబం ఆమె పట్ల ఆదరణ చూపలేదు. తన తండ్రి ఇంటిలో ఉండడానికి వాళ్ళు అనుమతించలేదు. అల్చీలో ఇల్లు కట్టుకోడానికి ఆమెకు, ఆమె తల్లికీ ఆమె తాతయ్య ధనసహాయం చెయ్యకపోతే వారు నిరాశ్రయులు అయ్యేవారు. ఆమె తాతయ్య 2014 లో చనిపోయారు.
[ఎడమ|thumb| నిల్జా వాంగ్మోకు [నారీశక్తి పురస్కారాలు|నారీ శక్తి పురస్కారాన్ని అందజేస్తున్న రాష్ట్రపతి శ్రీ రామ్ నాథ్ కోవింద్]]
వాంగ్మో 2016 లో వ్యాపార రుణం తీసుకుని, "అల్చి కిచెన్" అనే వ్యాపారాన్ని ప్రారంభించింది. ఈ రెస్టారెంట్ వారి ఇంటికి పైనే ఉండేది. ట్రెక్కింగ్ చేస్తూ, ఆమె రెస్టారెంట్ను తెలుసుకోవడం పర్యాటకులకు ఆసక్తిగా ఉండేది. ప్రకటనల కోసం పెద్దగా డబ్బు ఖర్చు చేయకపోయినా మూడేళ్ల తర్వాత నోటిమాటపై వచ్చిన ప్రచారంతో వ్యాపారం బాగానే సాగింది. ప్రజాభిప్రాయం ఎలా ఉన్నప్పటికీ, తమ స్థానిక రుచులే  సందర్శకులను ఎక్కువగా ఆకట్టుకుంటాయని ఆమె నమ్మింది. ఇతర రెస్టారెంట్లలో స్థానిక ఆహార సంప్రదాయం మరీ మృదువుగా కనిపిస్తుందనే భయంతో ఇతర సాంప్రదాయిక వంటకాలను వడ్డించేవారు. ఆమె, తల్లితో కలిసి చుటాగి అనే పాస్తా వంటి వంటకాన్ని, మోమో లనూ అభివృద్ధి చేశారు. నేరేడు పండు కెర్నల్స్, వాటి స్వంత ప్రత్యేక మిశ్రమం ఆధారంగా టీలు తయరుచేసేవారు. కస్టమర్లను కట్టెల పొయ్యి చుట్టూ కూర్చోబెట్టగా, వంటవారు భోజనం తయారుచెయ్యడం చూస్తూ వారు భోంచేసేవారు.

ఏదేమైనా ఆమె ఆహారానికి ప్రశంసలు వచ్చాయి. 2019 లో ఆమె "తన" వంటకాలను ఎలా వండాలో ఇతరులకు నేర్పుతూ తన వ్యాపారాన్ని విస్తరించింది. తమ ప్రాంతంలో మగ వంటగాళ్ళ సంప్రదాయం లేనందున తాను అమ్మాయిలు లేదా మహిళలను మాత్రమే నియమించుకుంటానని ఆమె చెప్పింది. 

## అవార్డులు
2019లో ఆమె చేసిన కృషికి భారతదేశంలోని మహిళల అత్యున్నత పురస్కారం లభించింది. 2020 లో అంతర్జాతీయ మహిళా దినోత్సవాన్ని పురస్కరించుకుని రాష్ట్రపతి శ్రీ రామ్నాథ్ కోవింద్ నారీ శక్తి పురస్కార్ ను ఆమెకు అందించారు. ఆ పుస్రకారం అందుకున్న పదిహేను మంది మహిళల్లో ఆమె ఒకరు.   మహిళా సాధికారతకు కృషి చేసిన మహిళలను ఇది గుర్తిస్తుంది.  సుస్థిర అభివృద్ధి లక్ష్యాల కోసం 2030 ఎజెండాను ముందుకు తీసుకెళ్లడంతో పాటు మహిళల హక్కులను పరిరక్షించడానికి ఆమె కృషి చేసినందున ఆమెను ఎంపిక చేశారు. 2020 కోసం ఎంపిక చేసిన మహిళలు తమ ఆశయసాధనలో అడ్డుగా ఉన్న తమ స్థానాన్ని, వయస్సును, లింగాన్ని, వనరుల లేమినీ అధిగమించారు. 

## మూలాలు

వర్గం:నారీశక్తి పురస్కార గ్రహీతలు
వర్గం:1979 జననాలు
వర్గం:జీవిస్తున్న ప్రజలు
భట్టారం రామకృష్ణయ్య

**భట్టారం రామకృష్ణయ్య** తెలుగు పండితుడు, ప్రచురణ కర్త.  

## జీవిత విశేషాలు
జర్నలిస్టుగా పేరొందిన దంపూరు వెంకట నరసయ్య ఏకైక కుమారుడు  భట్టారం రామకృష్ణయ్య, బి.ఆర్.కె గా సుపరిచితుడైన అతను 1888 ఏప్రిల్ 11న జన్మించాడు. నాలుగేళ్ళ కుమారుడు రామకృష్ణయ్యను నరసయ్య తన వితంతు సోదరి మీనాక్షమ్మకు దత్తత ఇచ్చాడు. తండ్రికి చేదోడు వాదోడుగా ఉంటూ వ్యవసాయం, కోర్ట్ వ్యవహారాలూ చూచుకోవడంలోనే రామకృష్ణయ్య బాల్యం గడచిపోయింది. తండ్రివద్ద రాతకోతల్లో తరిఫీదుపొంది సలహాలివ్వగలిగిన స్థాయికి ఎదిగాడు.

రామకృష్ణయ్యకు మైనారిటీ తీరగానే కొన్ని నెలలు కోడూరు గ్రామ మునిసిఫ్ గా పనిచేసి, తమ పొలాలకు సంబంధించిన కోర్ట్ వ్యవహారాలు ఒక కొలిక్కి వచ్చిన తరవాత, వెంకటగిరి టౌన్ ఆర్.వి.ఎం హైస్కూల్లో చదువుతూ వెంకటగిరిలో పీపుల్స్ ఫ్రెండ్ ఆంగ్ల పత్రిక, పీపుల్స్ ఫ్రెండ్ ప్రెస్ కొనసాగిస్తూ, 24 వ ఏట భ్రమరాంబ అనే చిన్న నవల రాసి ప్రచురించాడు.  

వెంకటగిరిలో రామకృష్ణయ్యను బి.ఆర్.కె అని వ్యవహరించేవారు. "భ్రమరాంబ ఇది కేవలము కథకాదు, అట్లని పెద్ద నవలయు కాదు. సాంఘికమైన నవల. భ్రమరాంబ అను నాయిక చరిత్ర ఇందు వర్ణించబడెను."  అని ఒక పత్రిక రాసింది. రామకృష్ణయ్య విద్యార్థిగా ఉంటూ, ప్రజామిత్ర ప్రచురణ సంస్థ నెలకొల్పి, A Manual of Mathematics, మనుచరిత్ర ముడాశ్వాసాలకు నోట్స్ రచించి ప్రచురించాడు. రామకృష్ణయ్య ట్రైనింగ్ పూర్తిచేసి వెంకటగిరి ముద్దుకృష్ణయ్య హైస్కూల్లో  ఉపాధ్యాయుడుగా స్థిరపడ్డాడు. ప్రైవేటుగా ఆంధ్ర విశ్వవిద్యాలయంలో బి.ఎ పాసయ్యాడు. ఇంగ్లీష్ సాహిత్యం చక్కగా చదువుకొన్న పండితుడని, మితభాషి, లౌకిక వ్యవహారాల్లో గట్టివాడని పేరుతెచ్చుకొన్నాడు. చాలాకాలం వెంకటగిరి టౌన్ లో  హిందూ, స్వతంత్ర, స్వరాజ్య పత్రికలకు విలేకరిగా పనిచేశాడు. ఈయన తండ్రి ప్రభావంలో మూఢనమ్మాకాలకు దూరంగా ఉన్నాడు.  

రామకృష్ణయ్య 1949 లో 60 వ పుట్టినరోజు నాడు మరణించాడు.

## మూలాలు

వర్గం:తెలుగు రచయితలు
వర్గం:1888 జననాలు
వర్గం:1949 మరణాలు
వర్గం:ప్రచురణకర్తలు
శర్మణ్య సామ్రాజ్యం

**శర్మణ్య సామ్రాజ్యం** లేదా **జెర్మను సామ్రాజ్యం** (శర్మణ్య: Deutches Kaiserreich), **సామ్రాజ్య జర్మనీ**, **రెండవ రైఖ్** (Zweites Reich)  అనేది, లేకపోతే కేవలం **జర్మనీ (శర్మణ్యదేశం)**, 1871లో జరిగిన శర్మణ్యదేశ ఏకీకరణ నుండి 1918లో శర్మణ్య రైఖ్ ప్రభుత్వ రూపాన్ని రాజతంత్రం బదులు గణతంత్రంగా మార్చిన నవంబర్ విప్లవం వరకు శర్మణ్య రైఖ్లో ఒక కాలం.

సామ్రాజ్యం స్థాపన 1871, జనవరి 18న, ఆస్ట్రియా, లీచ్టెనస్టెయిను తప్ప దక్షిణ శర్మణ్య రాజ్యాలు ఉత్తర శర్మణ్య కూటమిలో చేరాక జరిగింది, మరి కొత్త రాజ్యాంగం ఏప్రిల్ 6న అమల్లోకు వచ్చి సమాఖ్య రాజ్యం పేర్ను శర్మణ్య సామ్రాజ్యం అని మార్చి శర్మణ్య చక్రవర్తి అనే బిరుదు హొహెంజొల్లెర్ను వంశానికి చెందిన ప్రష్యా రాజు విల్హెల్మ్ I కోసం పరిచయం చేసింది. ఒటో వాన్ బిస్మార్క్, ప్రష్యా మంత్రి-రాష్ట్రపతి ప్రభుత్వ ముఖ్యాధికారి, చాన్సెలరు అయ్యాడు. బెర్లిను రాజధాని గా మిగిలింది, అదే సమయంలో ప్రష్యా నడపిచ్చిన ఉత్తర శర్మణ్య కూటమినూ దాని దక్షిణ శర్మణ్య మిత్రులూ, అంటే బాడెను, బవేరియా, వుర్టెంబర్గు, హెస లాంటివి, పరాసు-ప్రష్యా యుద్ధంలో ఇంకా పాల్గోంటున్నారు. శర్మణ్య సామ్రాజ్యానికి 25 రాష్ట్రాలు (ప్రతిదానికి స్వంత ప్రభువులున్నవి) నాలుగు భాగమైన రాజ్యాలు, ఆరు గ్రాండు డచీలు, అయిదు డచీలు (1876 వరకు ఆరు), ఏడు ప్రిన్సిపాలిటీలు, మూడు స్వతంత్ర హాన్సియాటిక నగరాలు, ఒక సామ్రాజ్య భూభాగం ఉండేవి. ప్రష్యా ఏమో దశంలో నాలుగు రాజ్యాల్లో ఒకటి, కానీ సామ్రాజ్యంలో మూడులో రెండు వంతలు భూమి, జనాభా, అందులో ఉండేవి, అలాగే ప్రష్యా మహత్వానికి రాజ్యాంగంలో స్థాపనుండేది, ఎందుకంటే ప్రష్యా రాజే శర్మణ్య చక్రవర్తి (*Deutscher Kaiser*).

1850 తర్వాత, శర్మణ్యదేశ రాజ్యాల్లో పరిశ్రామికీకరణ వేగంగా జరిగింది, ప్రత్యేకంగా బొగ్గులో, ఇనుములో (తర్వాత ఉక్కులో), రసయాయనల్లో, రైలు మార్గాల్లో శక్తులు. 1871 లో శర్మణ్యదేశానికి 4.1 కోట్ల మనుషుల జనసంఖ్య ఉంది, 1913కి ఇది 68 కోట్లకు పెరిగింది. 1815లో ఎక్కువ గ్రామీణ రాజ్యాల ప్రాంతమైన శర్మణ్యదేశం, సంయుక్తం అయ్యేటప్పటికి ప్రధానంగా పట్టణగా అయింది. శర్మణ్య పరిశ్రామికీకరణ విజయం 20వ శతాబ్దం మొదట్లో రెండు విధాలుగా ఏర్పడింది, శర్మణ్య కర్మాగారాలు సామాన్య పరాసువాటిల్ల (ఫ్రెంచి) కంటే, బ్రిటీషువాటిల్ల కంటే పెద్దగానూ ఆధునికంగా ఉండడం. సహజ శాస్త్రాల్లో శర్మణ్య సామ్రాజ్య ఆధిపత్యం, ముఖ్యంగా భౌతిక శాస్త్రంలోనూ, రసాయన శాస్త్రంలోనూ, ఎంత ఉండేదంటే, నోబెల్ బహుమతుల్లన్నిట్లో మూడులో ఒక వంత శర్మణ్య కల్పయితలకూ పరిశోధకులకూ వెళ్ళాయి. శర్మణ్య సామ్రాజ్యం, దాని 47 సంవత్సరాల ఉనికిలో ఐరోపాలo పరిశ్రమలో, విజ్ఞానంలో, సాంకేతికంలో అత్యున్నతమైన దేశం అయింది, అలాగే 1913కి శర్మణ్యదేశం ఐరోపాలో అతిపెద్ద ఆర్థికవ్యవస్థగానూ ప్రపంచంలో మూడవ అతిపెద్దదానిగానూ అయింది. ఐరోపాలో అతిపొడవైన రైలు మార్గ యంత్రాంగాన్నీ ప్రపంచంలో అతిబలవంతమైన సైన్యాన్నీ వేగంగా పెరుగుతున్న పరిశ్రామిక స్థాపననూ కుదిర్చిన శర్మణ్యదేశం ఒక మహాశక్తి రాజ్యంగా కూడా అయింది. 1871లో చాలా చిన్నగా మొదలయ్యాక, నౌకాదళం ఒక దశాబ్దంలో బ్రిటను రాజరిక నౌకాదళానికే చిన్నది అయింది.

వర్గం:Webarchive template wayback links
వర్గం:Wikipedia articles incorporating a citation from the 1911 Encyclopaedia Britannica with Wikisource reference
వర్గం:All articles with unsourced statements
వర్గం:Articles containing German-language text
వర్గం:Articles with hAudio microformats
వర్గం:Coordinates on Wikidata
అరకువ్యాలీ కాఫీ

thumb|అరకువ్యాలీ కాఫీ

అరకు వ్యాలీ అల్లూరి సీతారామరాజు జిల్లాలోని ఏజెన్సీ ప్రాంతంలోని గిరిజనులు వేలాది ఎకరాల్లో సాగుచేసే కాపీ.

## విశేషాలు
అల్లూరి సీతారామరాజు జిల్లాకు చెందిన గిరిజనుల నుంచి కాఫీ గింజలను జిసిసి కొనుగోలు చేసి మార్కెట్లో గింజలు గాను, కాఫీ పొడి రూపంలోనూ విక్రయిస్తుంది. గిరిజనులు కాఫీని సేంద్రీయ పద్ధతుల్లో పండించడానికి తోడు ఇక్కడి మట్టి లక్షణాలతో కాఫీ మంచి సువాసన, రుచి కలిగి వుంటుంది. ఈ ప్రాంతంలో పండే అరబికా కాఫీకి ప్రత్యేక గుర్తింపు ఉంది. కాఫీ సాగు పర్యావరణ పరిరక్షణ, సమతుల్యతతో పాటు గిరిజన కుటుంబాల ఆర్థికాభివృద్ధికి దోహదపడుతుంది
జిసిసి ఫిల్టర్ కాఫీని అరకు వ్యాలీ & వైశాఖి ఫిల్టర్ కాఫీ బ్రాండ్ పేరుతో నాలుగు రకాలలో ప్రాసెస్ చేసి వివిధ సైజులలో డబ్బాలు, ప్యాకెట్లలో మార్కెటింగ్ చేస్తుంది. ఇంకా జిసిసి అరబికా హాట్ పేరుతొ ప్రత్యేకంగా విశాఖ, హైదరాబాదు నగరాలతో పాటు రైల్వే స్టేషన్లు, విమానాశ్రయాల్లో కాఫీ షాపులను నడుపుతుంది. గిరిజనుల నుంచి కొనుగోలు చేస్తున్న కాఫీ గింజలు, మిరియాలకు భారత వ్యవసాయ, ప్రాసెస్డ్ ఫుడ్ ప్రొడక్ట్స్ ఎక్స్‌పోర్ట్ డెవలప్‌మెంట్ అథారిటీ (అపెడా) 2023 మేలో ఆర్గానిక్ సర్టిఫికేషన్ మంజూరు చేసింది.

## మూలాలు

వర్గం:వ్యవసాయం
కేటీ లూకాస్

**కేటీ రోజ్ లూకాస్** అమెరికన్ సినిమా నటి, రచయిత్రి.

## జననం
కేటీ లూకాస్ 1988, ఏప్రిల్ 13న జన్మించింది. తండ్రి జార్జ్ లూకాస్ సినిమా దర్శకుడు. స్టీవెన్ స్పీల్‌బర్గ్, ఫ్రాన్సిస్ ఫోర్డ్ కొప్పోలా మనవరాలు. అమండా లూకాస్ చెల్లెలు, జెట్ లూకాస్, ఎవరెస్ట్ హాబ్సన్ లూకాస్ అక్క.

## సినిమారంగం
మూడు *స్టార్ వార్స్* ప్రీక్వెల్స్‌ సినిమాల్లో కేటీ లూకాస్ చిన్న పాత్రలు పోషించింది. *ది ఫాంటమ్ మెనాస్‌* సినిమాలో యువ అనాకిన్ స్నేహితురాలు అమీ పాత్రను, *అటాక్ ఆఫ్ ది క్లోన్స్‌లో* పర్పుల్ ట్విలెక్ అమ్మాయి లూనే మిన్క్స్; *[[రివెంజ్]] ఆఫ్ ది సిత్‌లో* సెనేటర్ చి ఈక్‌వే వంటి పాత్రలు పోషించింది.

కేటీ లూకాస్ *స్టార్ వార్స్: ది క్లోన్ వార్స్* టీవీ సిరీస్‌కి రచయితగా పనిచేసింది.

## సినిమాలు
### నటిగా
* *స్టార్ వార్స్: ఎపిసోడ్ I – ది ఫాంటమ్ మెనాస్* (1999) – అమీ (జెన్నా గ్రీన్ పాత్రలో)
* *ది బిగినింగ్: మేకింగ్ 'ఎపిసోడ్ I*' (2001) – స్వయంగా
* *స్టార్ వార్స్: ఎపిసోడ్ II – అటాక్ ఆఫ్ ది క్లోన్స్* (2002) – లూనే మిన్క్స్ (అన్‌క్రెడిటెడ్)
* *బెన్  , హోలీ* (2005) – లిటిల్ సిస్టర్ (జెన్నా గ్రీన్ గా)
* *స్టార్ వార్స్: ఎపిసోడ్ III - [[రివెంజ్]] ఆఫ్ ది సిత్* (2005) - చి ఈక్‌వే

### రచయితగా
*స్టార్ వార్స్: ది క్లోన్ వార్స్*

## మూలాలు

## బయటి లింకులు
* 
* All Media Guide

వర్గం:జీవిస్తున్న ప్రజలు
వర్గం:1988 జననాలు
వర్గం:అమెరికన్లు
వర్గం:అమెరికా వ్యక్తులు
వర్గం:అమెరికన్ రచయిత్రులు
వర్గం:అమెరికా సినిమా నటీమణులు
అర్థమయ్యిందా అరుణ్‌కుమార్‌

**అర్థమయ్యిందా అరుణ్‌కుమార్‌** 'ప్రతి ఒక ఇంటర్న్ కథ' 2023లో విడుదలైన వెబ్‌సిరీస్. ఆరె స్టూడియోస్‌, లాఫింగ్ కౌ ప్రొడ‌క్ష‌న్స్ బ్యాన‌ర్స్‌పై బి.సాయి కుమార్, నియతి మర్చంట్, శరణ్ సాయికుమార్, అర్చన కరుల్కర్, తన్వి దేశాయ్  నిర్మించిన ఈ  వెబ్‌సిరీస్‌కు జోనాథ‌న్ ఎడ్వ‌ర్డ్ ద‌ర్శ‌క‌త్వం వహించాడు. హ‌ర్షిత్‌రెడ్డి, అన‌న్య శ‌ర్మ‌, తేజస్వి మదివాడ, అభినవ్ గోమఠం ప్రధాన పాత్రల్లో నటించిన ఈ వెబ్‌సిరీస్‌ ట్రైల‌ర్‌ను జూన్ 22న విడుదల చేయగా, జూన్ 30 నుండి ఆహా ఓటీటీలో స్ట్రీమింగ్ ప్రారంభమైంది.
## నటీనటులు
* హ‌ర్షిత్‌రెడ్డి - అరుణ్ కుమార్ 
* అన‌న్య శ‌ర్మ‌ - పల్లవి 
* తేజస్వి మదివాడ - షాలిని 
* అభినవ్ గోమఠం - కార్తీక్ (అతిధి పాత్ర) 
* వాసు ఇంటూరి - కాకా 
* శ్రావ్య మృదుల - మధు 
* శ్రీ శుభశ్రీ రాయ్ - ప్రేమ 
* జై ప్రవీణ్ - జై 
* ఆనంద్ హరి - గణేష్ 
* సుధీర్ రెడ్డి - అజయ్ 
* శ్రీనివాస్ వెంకట పూల - అరుణ్ తండ్రి
* త్రిపురనేని శ్రావణి - అరుణ్ తల్లి

## సాంకేతిక నిపుణులు
*బ్యానర్: ఆరె స్టూడియోస్‌, లాఫింగ్ కౌ ప్రొడ‌క్ష‌న్స్ 
*కథ, స్క్రీన్‌ప్లే, దర్శకత్వం:  జోనాథ‌న్ ఎడ్వ‌ర్డ్
*సంగీతం: అజయ్ అరసాడ

## మూలాలు

## బయటి లింకులు
* 

వర్గం:వెబ్​సిరీస్‌లు
వర్గం:తెలుగు వెబ్​సిరీస్‌లు